Ανακοίνωση της Επιτροπής σχετικά με ένα έγγραφο καθοδήγησης όσον αφορά τον τρόπο συμπλήρωσης του τυποποιημένου υποδείγματος του παραρτήματος του εκτελεστικού κανονισμού (ΕΕ) 2019/723 της Επιτροπής σχετικά με τον καθορισμό κανόνων για την εφαρμογή του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου όσον αφορά το τυποποιημένο υπόδειγμα που πρέπει να χρησιμοποιείται στις ετήσιες εκθέσεις που υποβάλλουν τα κράτη μέλη

(2021/C 71/01)

Πίνακας περιεχομένων

1. Σκοπός του εγγράφου καθοδήγησης 3

2. Σκοπός της ετήσιας έκθεσης 3

3. Νομικό πλαίσιο 3

4. Ορισμοί 4

5. Πεδίο της ετήσιας έκθεσης 5

6. Περίοδος αναφοράς και υποβολή ετήσιων εκθέσεων 6

7. Σχέση με άλλες ειδικές εκθέσεις 6

8. Γενική καθοδήγηση 7

9. Καθοδήγηση για τη συμπλήρωση του τυποποιημένου υποδείγματος της ετήσιας έκθεσης 7

ΜΕΡΟΣ I 7

1. Εισαγωγή 7

2. Μέτρα που ελήφθησαν για να διασφαλιστεί η αποτελεσματική εφαρμογή των ΠΟΕΣΕ, συμπεριλαμβανομένων των δράσεων επιβολής, και τα αποτελέσματα των εν λόγω μέτρων 8

3. Τροποποιήσεις του ΠΟΕΣΕ 7

4. Τέλη ή επιβαρύνσεις 9

ΜΕΡΟΣ ΙΙ 10

A. Κοινές πληροφορίες 10

Α.1. Συνολικό συμπέρασμα σχετικά με το επίπεδο συμμόρφωσης που επιτεύχθηκε 10

Α.2. Αποτελέσματα των επίσημων ελέγχων που διενεργήθηκαν κατά το προηγούμενο έτος στο πλαίσιο του ΠΟΕΣΕ του κράτους μέλους 10

Α.3. Είδος και αριθμός περιπτώσεων μη συμμόρφωσης με τους αναφερόμενους στο άρθρο 1 παράγραφος 2 του κανονισμού (ΕΕ) 2017/625 κανόνες, ανά τομέα, που εντοπίστηκαν το προηγούμενο έτος από τις αρμόδιες αρχές 11

B. Πληροφορίες ανά σημείο 11

Σημείο 1. Τρόφιμα και ασφάλεια των τροφίμων, ακεραιότητα και θρεπτικότητα σε κάθε στάδιο της παραγωγής, της μεταποίησης και της διανομής των τροφίμων, συμπεριλαμβανομένων των κανόνων που αποσκοπούν στη διασφάλιση θεμιτών πρακτικών στις εμπορικές συναλλαγές και στην προστασία των συμφερόντων και της ενημέρωσης των καταναλωτών, καθώς και της κατασκευής και χρήσης υλικών και αντικειμένων που προορίζονται να έρθουν σε επαφή με τα τρόφιμα 11

Σημείο 2. Σκόπιμη ελευθέρωση στο περιβάλλον γενετικώς τροποποιημένων οργανισμών (ΓΤΟ) με σκοπό την παραγωγή τροφίμων και ζωοτροφών. 18

Σημείο 3. Ζωοτροφές και ασφάλεια των ζωοτροφών, σε οποιοδήποτε στάδιο της παραγωγής, της μεταποίησης, της διανομής και της χρήσης των ζωοτροφών, συμπεριλαμβανομένων των κανόνων που αποσκοπούν στη διασφάλιση θεμιτών πρακτικών στις εμπορικές συναλλαγές και στην προστασία της υγείας, των συμφερόντων και της ενημέρωσης των καταναλωτών 20

Σημείο 4. Απαιτήσεις για την υγεία των ζώων 22

Σημείο 5. Πρόληψη και ελαχιστοποίηση των κινδύνων για την υγεία των ανθρώπων και των ζώων οι οποίοι οφείλονται σε ζωικά υποπροϊόντα και σε παράγωγα προϊόντα 25

Σημείο 6. Απαιτήσεις για την καλή μεταχείριση των ζώων 27

Σημείο 7. Μέτρα προστασίας από τους επιβλαβείς για τα φυτά οργανισμούς· 29

Σημείο 8. Απαιτήσεις για τη διάθεση στην αγορά και τη χρήση φυτοπροστατευτικών προϊόντων και τη βιώσιμη χρήση των φυτοφαρμάκων, με εξαίρεση τον εξοπλισμό εφαρμογής φυτοφαρμάκων 31

Σημείο 9. Βιολογική παραγωγή και επισήμανση των βιολογικών προϊόντων 32

Σημείο 10. Χρήση και επισήμανση των προστατευόμενων ονομασιών προέλευσης, των προστατευόμενων γεωγραφικών ενδείξεων και των εγγυημένων παραδοσιακών ιδιότυπων προϊόντων 32

1. Σκοπός του εγγράφου καθοδήγησης

Σκοπός του παρόντος εγγράφου καθοδήγησης είναι να συνδράμει τα κράτη μέλη κατά την υποβολή των πληροφοριών και των στοιχείων στην ετήσια έκθεσή τους σχετικά με την υλοποίηση των οικείων πολυετών εθνικών σχεδίων ελέγχου (στο εξής: ΠΟΕΣΕ) με τη χρήση του τυποποιημένου υποδείγματος.

Το παρόν έγγραφο καθοδήγησης προορίζεται να συνδράμει τις εθνικές αρχές στην εφαρμογή του άρθρου 113 παράγραφος 1 του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου (1) και του εκτελεστικού κανονισμού (ΕΕ) 2019/723 της Επιτροπής (2). Μόνο το Δικαστήριο της Ευρωπαϊκής Ένωσης είναι αρμόδιο να ερμηνεύει έγκυρα το δίκαιο της Ένωσης.

2. Σκοπός της ετήσιας έκθεσης

Σκοπός της ετήσιας έκθεσης των κρατών μελών είναι:

α) η εκπλήρωση των νομικών υποχρεώσεων υποβολής εκθέσεων που ορίζονται στο άρθρο 113 παράγραφος 1 του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου·

β) η διασφάλιση ομοιόμορφων προϋποθέσεων για την εφαρμογή του κανονισμού (ΕΕ) 2017/625 και η διευκόλυνση της συλλογής και διαβίβασης συγκρίσιμων στοιχείων, καθώς και της επακόλουθης σύνθεσης των εν λόγω στοιχείων σε στατιστικές σε επίπεδο Ένωσης·

γ) η χρήση στην επικαιροποίηση και στην επανεξέταση των ΠΟΕΣΕ.

Η διαδικασία συλλογής και ανάλυσης των στοιχείων για τους σκοπούς της ετήσιας έκθεσης μπορεί να διευκολύνει την επανεξέταση από τα κράτη μέλη της αποτελεσματικότητας των συστημάτων ελέγχου που εφαρμόζουν και να συμβάλει στην ανάπτυξη και τη συνεχή βελτίωση των εν λόγω συστημάτων τους.

Σύμφωνα με το άρθρο 11 παράγραφος 1 του κανονισμού (ΕΕ) 2017/625, οι αρμόδιες αρχές των κρατών μελών πρέπει να διασφαλίζουν την τακτική και έγκαιρη δημοσίευση πληροφοριών σχετικά με τα εξής:

α) το είδος, τον αριθμό και τα αποτελέσματα των επίσημων ελέγχων·

β) το είδος και τον αριθμό των περιπτώσεων μη συμμόρφωσης που εντοπίζονται·

γ) το είδος και τον αριθμό των περιπτώσεων στις οποίες ελήφθησαν μέτρα από τις αρμόδιες αρχές σύμφωνα με το άρθρο 138 του κανονισμού (ΕΕ) 2017/625· και

δ) το είδος και τον αριθμό των περιπτώσεων στις οποίες επιβλήθηκαν οι κυρώσεις που αναφέρονται στο άρθρο 139 του εν λόγω κανονισμού.

Αυτές οι πληροφορίες μπορούν να παρέχονται, κατά περίπτωση, μέσω της δημοσίευσης των ετήσιων εκθέσεων.

Σύμφωνα με το άρθρο 114 παράγραφος 1 στοιχείο α) του κανονισμού (ΕΕ) 2017/625, η Επιτροπή πρέπει να λαμβάνει υπόψη τις πληροφορίες που παρέχονται στις ετήσιες εκθέσεις κατά την εκπόνηση της ετήσιας έκθεσης της Επιτροπής σχετικά με τη διενέργεια των επίσημων ελέγχων στα κράτη μέλη.

3. Νομικό πλαίσιο

Το άρθρο 113 παράγραφος 1 του κανονισμού (ΕΕ) 2017/625 προβλέπει τα εξής:

«1. Κάθε κράτος μέλος υποβάλλει στην Επιτροπή πριν από τις 31 Αυγούστου κάθε έτους έκθεση στην οποία περιγράφονται τα εξής: α) τυχόν τροποποιήσεις οι οποίες έχουν επέλθει στο ΠΟΕΣΕ προκειμένου να ληφθούν υπόψη οι παράγοντες που αναφέρονται στο άρθρο 111 παράγραφος 2· β) τα αποτελέσματα των επίσημων ελέγχων που διενεργήθηκαν κατά το προηγούμενο έτος στο πλαίσιο του ΠΟΕΣΕ· γ) το είδος και ο αριθμός των περιπτώσεων μη συμμόρφωσης με τους αναφερόμενους στο άρθρο 1 παράγραφος 2 κανόνες, ανά τομέα, που εντοπίστηκαν το προηγούμενο έτος από τις αρμόδιες αρχές· δ) τα μέτρα που έλαβε για να διασφαλίσει την αποτελεσματική εφαρμογή του ΠΟΕΣΕ του, συμπεριλαμβανομένων των ενεργειών επιβολής, και τα αποτελέσματα των εν λόγω μέτρων· και ε) σύνδεση με την ιστοσελίδα της αρμόδιας αρχής που περιέχει τις πληροφορίες για το κοινό σχετικά με τα τέλη ή τις επιβαρύνσεις που αναφέρονται στο άρθρο 85 παράγραφος 2.»

4. Ορισμοί

Στο παρόν έγγραφο καθοδήγησης, γίνεται αναφορά στους ορισμούς που προβλέπονται στη σχετική ενωσιακή νομοθεσία και, ειδικότερα, στους ορισμούς των άρθρων 2 και 3 του κανονισμού (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου (3), του άρθρου 2 του κανονισμού (ΕΕ) 2016/2031 του Ευρωπαϊκού Κοινοβουλίου και του Συμβουλίου (4) και των άρθρων 2 και 3 του κανονισμού (ΕΕ) 2017/625. Θα πρέπει να σημειωθούν ιδίως οι εξής ορισμοί που αναφέρονται στο άρθρο 2 του κανονισμού (ΕΕ) 2017/625:

α) ως «επίσημοι έλεγχοι» νοούνται οι δραστηριότητες που πραγματοποιούνται από τις αρμόδιες αρχές ή τα εξουσιοδοτημένα όργανα ή τα φυσικά πρόσωπα στα οποία έχουν ανατεθεί ορισμένα καθήκοντα επίσημων ελέγχων σύμφωνα με τον παρόντα κανονισμό ώστε να εξακριβώνεται: — η συμμόρφωση των υπευθύνων επιχειρήσεων με τον παρόντα κανονισμό και με τους κανόνες που αναφέρονται στο άρθρο 1 παράγραφος 2· — ότι τα ζώα ή τα αγαθά τηρούν τις απαιτήσεις που ορίζουν οι κανόνες οι οποίοι αναφέρονται στο άρθρο 1 παράγραφος 2, συμπεριλαμβανομένης της έκδοσης επίσημου πιστοποιητικού ή επίσημης βεβαίωσης·

β) ως «άλλες επίσημες δραστηριότητες» νοούνται δραστηριότητες εκτός των επίσημων ελέγχων που πραγματοποιούνται από τις αρμόδιες αρχές ή τα εξουσιοδοτημένα όργανα ή τα φυσικά πρόσωπα στα οποία έχουν ανατεθεί ορισμένες άλλες επίσημες δραστηριότητες σύμφωνα με τον παρόντα κανονισμό και με τους κανόνες που αναφέρονται στο άρθρο 1 παράγραφος 2, συμπεριλαμβανομένων δραστηριοτήτων που έχουν ως στόχο να εξακριβωθεί η παρουσία νόσων των ζώων ή επιβλαβών για τα φυτά οργανισμών, να εμποδιστεί ή να περιοριστεί η εξάπλωση τέτοιων νόσων των ζώων ή επιβλαβών για τα φυτά οργανισμών, να εξαλειφθούν οι εν λόγω νόσοι των ζώων ή επιβλαβείς για τα φυτά οργανισμοί, να χορηγηθούν άδειες ή εγκρίσεις και να εκδοθούν επίσημα πιστοποιητικά ή επίσημες βεβαιώσεις.

Επιπρόσθετα στους ορισμούς που αναφέρονται παραπάνω, για τους σκοπούς του παρόντος εγγράφου καθοδήγησης θα πρέπει να ληφθούν υπόψη οι ακόλουθες προσεγγίσεις:

α) Τρόπος καταμέτρησης των επίσημων ελέγχων

Η προσέγγιση όσον αφορά την καταμέτρηση των επίσημων ελέγχων βασίζεται στο άρθρο 13 παράγραφος 1 του κανονισμού (ΕΕ) 2017/625, σύμφωνα με την οποία, για κάθε επίσημο έλεγχο που διενεργούν οι αρμόδιες αρχές, πρέπει να καταρτίζουν γραπτά αρχεία, τα οποία μπορεί να τηρούνται εγγράφως ή ηλεκτρονικά. Οι επίσημοι έλεγχοι θα πρέπει, για τους σκοπούς της εκπόνησης των ετήσιων εκθέσεων από τα κράτη μέλη, να καταμετρώνται με βάση τα εν λόγω αρχεία.

Κατά τη διάρκεια ενός επίσημου ελέγχου, οι αρμόδιες αρχές μπορούν να χρησιμοποιούν διαφορετικές μεθόδους ή τεχνικές ή να διενεργούν δραστηριότητες σε διάφορους από τους τομείς που αναφέρονται στο άρθρο 1 παράγραφος 2, μεταξύ άλλων σύμφωνα με διαφορετικούς κανόνες (5) εντός των εν λόγω τομέων. Το γραπτό αρχείο του επίσημου ελέγχου θα πρέπει να αποτυπώνει τις εν λόγω δραστηριότητες και οι αρμόδιες αρχές θα πρέπει να υποβάλλουν εκθέσεις σχετικά με αυτές αναλόγως (π.χ. ένα επίσημο δείγμα το οποίο χρησιμοποιείται σε διάφορες αναλύσεις που καλύπτουν πέντε διαφορετικούς κανόνες = πέντε αποτελέσματα αναλύσεων/εργαστηριακές εκθέσεις = επίσημοι έλεγχοι σύμφωνα με πέντε διαφορετικούς κανόνες· μία επίσκεψη/επιθεώρηση που καλύπτει τρεις διαφορετικούς κανόνες = επίσημοι έλεγχοι σύμφωνα με τρεις διαφορετικούς κανόνες).

Εάν οι αρμόδιες αρχές διεξάγουν έναν επίσημο έλεγχο σε έναν υπεύθυνο επιχείρησης/μία εγκατάσταση με περισσότερες από μία δραστηριότητες (π.χ. μεταποίηση αλιευτικών προϊόντων και ψυκτική αποθήκη για αγαθά) και εάν οι αρμόδιες αρχές καλύπτουν δύο ή περισσότερες από τις εν λόγω δραστηριότητες, τότε οι αρμόδιες αρχές θα πρέπει να δηλώνουν τους ελέγχους ανά δραστηριότητα, όταν είναι δυνατόν.

β) Τρόπος καταμέτρησης των υπευθύνων επιχειρήσεων/εγκαταστάσεων

Οι καταχωρισμένοι υπεύθυνοι επιχειρήσεων και οι εγκεκριμένες εγκαταστάσεις μπορεί να διενεργούν διαφορετικές δραστηριότητες για τις οποίες προβλέπονται απαιτήσεις σε διαφορετικούς κανόνες της νομοθεσίας της ΕΕ για την αγροδιατροφική αλυσίδα. Οι αρμόδιες αρχές τηρούν επικαιροποιημένους καταλόγους με τους εν λόγω υπεύθυνους επιχειρήσεων και τις εγκαταστάσεις, συμπεριλαμβανομένων των δραστηριοτήτων τους. Επομένως, κατά την καταμέτρηση του αριθμού των υπευθύνων επιχειρήσεων και/ή εγκαταστάσεων, οι αρμόδιες αρχές θα πρέπει να τους καταμετρούν έχοντας υπόψη τις δραστηριότητες που διεξάγουν και να τους συμπεριλαμβάνουν στις αντίστοιχες κατηγορίες (π.χ. αν μια εγκατάσταση διεξάγει δραστηριότητες τόσο χονδρικής όσο και λιανικής πώλησης, η εν λόγω εγκατάσταση θα πρέπει να καταμετρηθεί τόσο στην κατηγορία της χονδρικής πώλησης όσο και στην κατηγορία της λιανικής πώλησης.

γ) Τρόπος καταμέτρησης των περιπτώσεων μη συμμόρφωσης

Για τους σκοπούς του παρόντος εγγράφου καθοδήγησης, μια μη συμμόρφωση αντιστοιχεί σε παραβίαση των κανόνων στους τομείς που αναφέρονται στο άρθρο 1 παράγραφος 2 του κανονισμού (ΕΕ) 2017/625.

Η προσέγγιση όσον αφορά την καταμέτρηση των περιπτώσεων μη συμμόρφωσης βασίζεται στο άρθρο 13 παράγραφος 2 του κανονισμού (ΕΕ) 2017/625 σύμφωνα με το οποίο ο υπεύθυνος επιχείρησης πρέπει να ενημερώνεται αμέσως και γραπτώς από τις αρμόδιες αρχές σχετικά με οποιαδήποτε περίπτωση μη συμμόρφωσης που εντοπίστηκε από τους επίσημους ελέγχους. Για τους σκοπούς της εκπόνησης των ετήσιων εκθέσεων των κρατών μελών, οι περιπτώσεις μη συμμόρφωσης θα πρέπει να καταμετρώνται με βάση γραπτή ανακοίνωση που εκδίδει η αρμόδια αρχή προς τον υπεύθυνο επιχείρησης.

Κατά τη διάρκεια ενός επίσημου ελέγχου, οι αρμόδιες αρχές μπορεί να εντοπίσουν περιπτώσεις μη συμμόρφωσης στην εφαρμογή:

— διαφορετικών κανόνων σε έναν από τους τομείς που αναφέρονται στο άρθρο 1 παράγραφος 2 [π.χ. τρεις νομικές πράξεις στον τομέα των ζωοτροφών — άρθρο 1 παράγραφος 2 στοιχείο γ)] ή

— των κανόνων σε διαφορετικούς τομείς [π.χ. μία νομική πράξη στον τομέα της υγείας των ζώων — άρθρο 1 παράγραφος 2 στοιχείο δ) — και δύο νομικές πράξεις στον τομέα της καλής μεταχείρισης των ζώων — άρθρο 1 παράγραφος 2 στοιχείο στ).

Η γραπτή ανακοίνωση της αρμόδιας αρχής προς τον υπεύθυνο επιχείρησης, στην οποία προσδιορίζονται οι περιπτώσεις μη συμμόρφωσης, θα πρέπει να προσδιορίζει τις εν λόγω περιπτώσεις και οι αρμόδιες αρχές θα πρέπει να υποβάλλουν εκθέσεις επ’ αυτών αναλόγως.

δ) Διοικητικές και δικαστικές δράσεις/μέτρα

Σύμφωνα με το άρθρο 138 παράγραφος 1 του κανονισμού (ΕΕ) 2017/625, στην περίπτωση που διαπιστώνεται μη συμμόρφωση, οι αρμόδιες αρχές πρέπει να λαμβάνουν κατάλληλα μέτρα για να διασφαλίζουν ότι οι ενδιαφερόμενοι υπεύθυνοι επιχειρήσεων αποκαθιστούν τη μη συμμόρφωση και αποτρέπουν την επανάληψη της εν λόγω μη συμμόρφωσης. Τα μέτρα που λαμβάνονται από τις αρμόδιες αρχές θα πρέπει να δηλώνονται σε δύο κατηγορίες: διοικητικής φύσης και δικαστικής φύσης.

Οι διοικητικές δράσεις/μέτρα είναι αυτά που εμπίπτουν στην αρμοδιότητα της αρμόδιας αρχής και λαμβάνονται από αυτήν.

Οι δικαστικές δράσεις/μέτρα είναι αυτά που εμπίπτουν στην αρμοδιότητα των δικαστικών αρχών και αφορούν περιπτώσεις μη συμμόρφωσης που η αρμόδια αρχή έχει παραπέμψει στη δικαστική αρχή.

Ο αριθμός των δράσεων/μέτρων που λαμβάνονται από τις αρμόδιες αρχές ή που εμπίπτουν στην αρμοδιότητα της δικαστικής αρχής μπορεί να μην αντιστοιχεί αυτόματα στον αριθμό των περιπτώσεων μη συμμόρφωσης που εντοπίστηκαν.

5. Πεδίο της ετήσιας έκθεσης

Η ετήσια έκθεση θα πρέπει να καλύπτει το πεδίο εφαρμογής του ΠΟΕΣΕ που καταρτίζεται σύμφωνα με το άρθρο 110 παράγραφος 1 του κανονισμού (ΕΕ) 2017/625, λαμβανομένων υπόψη των απαιτήσεων του άρθρου 113 παράγραφος 1 του εν λόγω κανονισμού.

Τα κράτη μέλη υποβάλλουν ήδη πληροφορίες και στοιχεία σχετικά με τους ελέγχους εισαγωγών και τους ελέγχους ενδοκοινοτικών συναλλαγών προς την Επιτροπή, όταν χρησιμοποιούν το υπολογιστικό σύστημα διαχείρισης πληροφοριών για τους επίσημους ελέγχους (IMSOC). Επομένως, αυτές οι πληροφορίες και τα στοιχεία δεν θα πρέπει να αποτελούν μέρος της ετήσιας έκθεσης.

Τα κράτη μέλη δεν χρειάζεται να συμπεριλαμβάνουν στην ετήσια έκθεσή τους πληροφορίες για άλλες επίσημες δραστηριότητες που διεξάγουν οι αρμόδιες αρχές ή τα εξουσιοδοτημένα όργανα ή τα φυσικά πρόσωπα στα οποία έχουν ανατεθεί ορισμένες άλλες επίσημες δραστηριότητες (6).

Παρομοίως, στοιχεία σχετικά με τον έλεγχο των απαιτήσεων πολλαπλής συμμόρφωσης σύμφωνα με το άρθρο 9 του εκτελεστικού κανονισμού (ΕΕ) αριθ. 809/2014 της Επιτροπής (7) δεν χρειάζεται να δηλώνονται στην ετήσια έκθεση.

Ωστόσο, τα κράτη μέλη θα πρέπει να υποβάλλουν πληροφορίες και στοιχεία σχετικά με επίσημους ελέγχους που, σύμφωνα με το άρθρο 1 παράγραφος 4 στοιχείο α) του κανονισμού (ΕΕ) 2017/625, τα κράτη μέλη πρέπει να διενεργούν σύμφωνα με το άρθρο 89 του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου (8), εάν κατά τους εν λόγω ελέγχους εντοπίζονται πιθανές δόλιες ή παραπλανητικές πρακτικές όσον αφορά τα πρότυπα εμπορίας που αναφέρονται στα άρθρα 73 έως 91 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου (9).

Μη εξαντλητικοί ενδεικτικοί κατάλογοι κανόνων οι οποίοι έχουν σκοπό να χρησιμεύσουν ως καθοδήγηση όσον αφορά τις πληροφορίες που πρέπει να δηλώνονται στο τυποποιημένο υπόδειγμα της ετήσιας έκθεσης παρέχονται στα παραρτήματα I έως X.

6. Περίοδος αναφοράς και υποβολή ετήσιων εκθέσεων

Σύμφωνα με το άρθρο 113 παράγραφοι 1 και 2 του κανονισμού (ΕΕ) 2017/625, τα κράτη μέλη πρέπει να υποβάλουν τις οικείες ετήσιες εκθέσεις στην Επιτροπή πριν από τις 31 Αυγούστου του έτους που έπεται του έτους το οποίο αφορούν οι εκθέσεις, με τη χρήση του τυποποιημένου υποδείγματος που θα εκδοθεί από την Επιτροπή. Το εν λόγω τυποποιημένο υπόδειγμα καθορίζεται στον εκτελεστικό κανονισμό (ΕΕ) 2019/723 της Επιτροπής, ο οποίος εφαρμόζεται από τις 14 Δεκεμβρίου 2019. Επομένως, οι πρώτες ετήσιες εκθέσεις με τη χρήση του εν λόγω τυποποιημένου υποδείγματος πρέπει να υποβληθούν στην Επιτροπή έως τις 31 Αυγούστου 2021.

7. Σχέση με άλλες ειδικές εκθέσεις

Ο κανονισμός (ΕΕ) 2017/625 δεν επηρεάζει συγκεκριμένες διατάξεις της Ένωσης σχετικά με τους επίσημους ελέγχους. Επομένως, η ετήσια έκθεση που απαιτείται από το άρθρο 113 παράγραφος 1 του κανονισμού (ΕΕ) 2017/625 δεν αντικαθιστά τις ετήσιες ή άλλες εκθέσεις σχετικά με άλλους επίσημους ελέγχους που προβλέπονται σε άλλες πράξεις της ενωσιακής νομοθεσίας.

Ο εκτελεστικός κανονισμός (ΕΕ) 2019/723 της Επιτροπής ενσωματώνει, όποτε είναι δυνατόν, τα τυποποιημένα υποδείγματα που έχει εκδώσει η Επιτροπή για την υποβολή άλλων εκθέσεων σχετικά με επίσημους ελέγχους τις οποίες οι αρμόδιες αρχές απαιτείται να υποβάλλουν στην Επιτροπή σύμφωνα με τους κανόνες που αναφέρονται στο άρθρο 1 παράγραφος 2 του κανονισμού (ΕΕ) 2017/625. Παραδείγματα αυτής της ενσωμάτωσης αποτελούν οι εκθέσεις των κρατών μελών σχετικά με τις πληροφορίες και τα στοιχεία για τους επίσημους ελέγχους σχετικά με τα υλικά που έρχονται σε επαφή με τρόφιμα, την ακτινοβόληση των τροφίμων, την καταγραφή και την αναγνώριση των ζώων και τα στοιχεία βιολογικής παραγωγής.

Οι υποχρεώσεις υποβολής εκθέσεων του άρθρου 68 του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου (10), όπως τροποποιήθηκε με τον κανονισμό (ΕΕ) 2017/625, και του άρθρου 113 παράγραφος 1 του κανονισμού (ΕΕ) 2017/625 έχουν παρεμφερές πεδίο εφαρμογής. Επιπρόσθετα, η προθεσμία του άρθρου 68 του κανονισμού (ΕΚ) αριθ. 1107/2009 ευθυγραμμίστηκε με την προθεσμία του άρθρου 113 παράγραφος 1 του κανονισμού (ΕΕ). 2017/625. Επομένως, τα κράτη μέλη θα πρέπει να συμπεριλάβουν τα θέματα που πρέπει να δηλώνονται σύμφωνα με το άρθρο 68 του κανονισμού (ΕΕ) αριθ. 1107/2009 στην ετήσια έκθεσή τους [δηλαδή στο σημείο 8 του μέρους ΙΙ του παραρτήματος του εκτελεστικού κανονισμού (ΕΕ) 2019/723].

Οι επίσημοι έλεγχοι που διεξάγονται για τους σκοπούς των συντονισμένων προγραμμάτων ελέγχου [άρθρο 112 του κανονισμού (ΕΕ) 2017/625] θα πρέπει να δηλώνονται στην ετήσια έκθεση. Οι έλεγχοι που διεξάγονται στο πλαίσιο αυτών των προγραμμάτων θεωρούνται επίσημοι έλεγχοι και, παρόλο που τα αποτελέσματά τους πρέπει να δηλώνονται με τον τρόπο που ορίζεται στο πρόγραμμα, θα πρέπει να δηλώνονται επίσης στην ετήσια έκθεση. Θα μπορούσε να προστίθεται επεξήγηση στο σχετικό πλαίσιο υποβολής παρατηρήσεων για να αναφέρεται η υλοποίηση ενός τέτοιου προγράμματος.

8. Γενική καθοδήγηση

Ο κανονισμός (ΕΕ) 2017/625 προβλέπει μια προσέγγιση βάσει συστημάτων όσον αφορά τους επίσημους ελέγχους των κρατών μελών. Ένα σημαντικό μέρος της εν λόγω προσέγγισης είναι η συλλογή και η ανάλυση των αποτελεσμάτων των επίσημων ελέγχων και η με βάση αυτά εξαγωγή συμπερασμάτων, με σκοπό τον καθορισμό των κατάλληλων διορθωτικών ενεργειών βάσει συστήματος και της προσαρμογής ή της τροποποίησης των ΠΟΕΣΕ, κατά περίπτωση. Επομένως, η ετήσια έκθεση θα πρέπει να αποτελεί σύνθεση της εν λόγω δραστηριότητας.

Μια απλή στατιστική αποτίμηση του αριθμού επίσημων ελέγχων δεν αναμένεται να ικανοποιεί αυτή την απαίτηση. Για τη σύνταξη της ετήσιας έκθεσης, τα κράτη μέλη θα πρέπει να παρουσιάσουν μια επισκόπηση των συνολικών ή συγκεντρωτικών εθνικών αποτελεσμάτων στα οποία βασίζεται η ανάλυση των αποτελεσμάτων των επίσημων ελέγχων.

Τα θέματα που πρέπει να καλύπτονται στην επισκόπηση και στην ανάλυση των αποτελεσμάτων των επίσημων ελέγχων παρατίθενται αδρομερώς στο σημείο 9 του παρόντος εγγράφου καθοδήγησης. Η ανάλυση αυτών των αποτελεσμάτων ενδέχεται να εντοπίζει τάσεις και να σχολιάζει τη σημασία τους και τις πιθανές μελλοντικές συνέπειες για τους επίσημους ελέγχους.

Για τη συλλογή των μη επεξεργασμένων δεδομένων ελέγχου, όταν η ενωσιακή νομοθεσία ορίζει τα στοιχεία που πρέπει να συλλεχθούν για τους σκοπούς των ειδικών εκθέσεων, σε σχέση με τους τομείς του άρθρου 1 παράγραφος 2 του κανονισμού (ΕΕ) 2017/625, αυτά τα στοιχεία θα πρέπει να αποτελούν τη βάση για την ανάλυση των αποτελεσμάτων των επίσημων ελέγχων για τον υπό εξέταση τομέα.

Στις περιπτώσεις που δεν υπάρχουν τέτοιες διατάξεις, τα κράτη μέλη θα πρέπει να ακολουθούν το τυποποιημένο υπόδειγμα της ετήσιας έκθεσης για τη συλλογή των δεδομένων.

Η ταξινόμηση των περιπτώσεων μη συμμόρφωσης, όταν η ενωσιακή νομοθεσία προβλέπει τέτοια ταξινόμηση, πρέπει να ακολουθείται για τους σκοπούς των ετήσιων εκθέσεων. Όταν δεν υπάρχει κάποια συγκεκριμένη διάταξη, τα κράτη μέλη θα πρέπει να εφαρμόζουν την ταξινόμηση των περιπτώσεων μη συμμόρφωσης του τυποποιημένου υποδείγματος που χρησιμοποιείται για την ετήσια έκθεση.

Τα βασικά στοιχεία που στηρίζουν τα αποτελέσματα και την ανάλυση των επίσημων ελέγχων που παρέχονται στην ετήσια έκθεση μπορεί να απαιτούνται από την Επιτροπή για τους σκοπούς των ελέγχων από την Επιτροπή που προβλέπονται στο άρθρο 116 του κανονισμού (ΕΕ) 2017/625 και, ως εκ τούτου, πρέπει να διατηρούνται και να παρέχονται στην Επιτροπή κατόπιν σχετικού αιτήματος [άρθρο 119 στοιχείο β) του εν λόγω κανονισμού].

9. Καθοδήγηση για τη συμπλήρωση του τυποποιημένου υποδείγματος της ετήσιας έκθεσης

Το τυποποιημένο υπόδειγμα της ετήσιας έκθεσης παρέχεται στο παράρτημα του εκτελεστικού κανονισμού (ΕΕ) 2019/723. Τα κράτη μέλη πρέπει να υποβάλουν τις πληροφορίες και τα στοιχεία χρησιμοποιώντας την ηλεκτρονική έκδοση του τυποποιημένου υποδείγματος που παρέχεται στην ενότητα «Annual Reporting on Official Controls» (AROC) (Ετήσιες εκθέσεις σχετικά με τους επίσημους ελέγχους) στην πλατφόρμα συλλογής στοιχείων της Γενικής Διεύθυνσης Υγείας και Ασφάλειας των Τροφίμων (SANTE) (η οποία υπάγεται στο IMSOC).

Ο τίτλος της ετήσιας έκθεσης είναι ο εξής:

«Ετήσια έκθεση που υποβάλλεται από (να εισαχθεί το κράτος μέλος) για την περίοδο από τις 01/01/(να εισαχθεί το έτος υποβολής στοιχείων) έως τις 31/12/(να εισαχθεί το έτος υποβολής στοιχείων)».

ΜΕΡΟΣ I

Οι παρακάτω αριθμημένες κεφαλίδες αντιστοιχούν στις κεφαλίδες του τυποποιημένου υποδείγματος της ετήσιας έκθεσης που αναφέρεται στο παράρτημα του κανονισμού (ΕΕ) 2019/723.

1. Εισαγωγή

Αυτό το σημείο αποτελείται από ένα τετραγωνίδιο που φέρει τον αριθμό 1 για την εισαγωγή ελεύθερου κειμένου.

Τα κράτη μέλη μπορούν να παρουσιάσουν την πρόοδο που σημείωσαν όσον αφορά την επίτευξη των στρατηγικών στόχων και τις προκλήσεις που αντιμετώπισαν κατά τη διάρκεια του έτους υποβολής στοιχείων κατά την υλοποίηση των οικείων ΠΟΕΣΕ. Όταν η ετήσια έκθεση αφορά το πρώτο ή το τελευταίο έτος υλοποίησης του ΠΟΕΣΕ, αυτό το στοιχείο θα πρέπει να λαμβάνεται υπόψη.

Η έκθεση μπορεί να περιλαμβάνει δήλωση σχετικά με το συνολικό επίπεδο συμμόρφωσης με τους κανόνες του κανονισμού (ΕΕ) 2017/625, καθώς και συνολική αξιολόγηση της αποτελεσματικότητας των επίσημων ελέγχων που διενεργήθηκαν στο πλαίσιο του ΠΟΕΣΕ και της καταλληλότητάς τους να επιτύχουν τους στόχους του εν λόγω κανονισμού. Η δήλωση σχετικά με τις συνολικές επιδόσεις θα πρέπει να βασίζεται στην ανάλυση και στη σύνθεση των αποτελεσμάτων των προηγούμενων σημείων του μέρους ΙΙ και να περιγράφει τα εξής:

α) τους δείκτες επιδόσεων που εφαρμόζονται σε αυτούς τους στόχους, κατά περίπτωση· και

β) τα αποτελέσματα για κάθε στόχο, κατά περίπτωση (11).

Για τη βελτίωση της ομοιογένειας κατά την υποβολή στοιχείων σχετικά με τα στοιχεία α) και β) παραπάνω, τα κράτη μέλη μπορούν να χρησιμοποιήσουν τον παρακάτω πίνακα:

Άρθρο 1 παράγραφος 2τομέας Στρατηγικός/-οί στόχος/-οι Επιχειρησιακός/-οί στόχος/-οι Δείκτης/-ες Στόχος (%) Αποτέλεσμα (%) Αξιολόγηση

Τα κράτη μέλη μπορούν να περιγράψουν γενικά την οργάνωση των οικείων συστημάτων επίσημων ελέγχων για τους διαφορετικούς τομείς που αναφέρονται στο άρθρο 1 παράγραφος 2 του κανονισμού (ΕΕ) 2017/625, κατά τη διάρκεια του έτους υποβολής των στοιχείων. Θα πρέπει να αποφεύγεται η επανάληψη οποιασδήποτε λεπτομερούς περιγραφής που αναφέρεται στο ΠΟΕΣΕ. Αντιθέτως, τα κράτη μέλη θα πρέπει να επισημάνουν οποιαδήποτε οφέλη, όσον αφορά την αποτελεσματικότητα, τα οποία συνδέονται με τον συντονισμό, τη συνεργασία και τις συνέργειες μεταξύ των αρμόδιων αρχών που είναι υπεύθυνες για τα διάφορα συστήματα επίσημων ελέγχων και τα θέματα που αντιμετώπισαν κατά το έτος υποβολής των στοιχείων.

2. Μέτρα που ελήφθησαν για να διασφαλιστεί η αποτελεσματική εφαρμογή των ΠΟΕΣΕ, συμπεριλαμβανομένων των δράσεων επιβολής, και τα αποτελέσματα των εν λόγω μέτρων

Αυτό το σημείο αποτελείται από ένα τετραγωνίδιο που φέρει τον αριθμό 2 για την εισαγωγή ελεύθερου κειμένου.

Σε αυτό θα πρέπει να γίνεται αναφορά των μέτρων που ελήφθησαν για τη διασφάλιση της αποτελεσματικής εφαρμογής του ΠΟΕΣΕ. Η ετήσια έκθεση θα πρέπει να εξετάζει μέτρα που ελήφθησαν στους ακόλουθους τομείς:

α) δράσεις που ελήφθησαν για τη διασφάλιση της συμμόρφωσης των υπευθύνων επιχειρήσεων, όπως προβλέπεται στο άρθρο 138 παράγραφος 2 και το άρθρο 139 παράγραφος 1 του κανονισμού (ΕΕ) 2017/625·

β) δράσεις που ελήφθησαν για τη διασφάλιση της αποτελεσματικής εφαρμογής των υπηρεσιών επίσημων ελέγχων που προβλέπονται στο άρθρο 5 παράγραφος 1 και το άρθρο 12 παράγραφοι 2 και 3 του κανονισμού (ΕΕ) 2017/625. Σε αυτά θα πρέπει να περιλαμβάνονται οι συστηματικές επιθεωρήσεις που διενεργήθηκαν σύμφωνα με το άρθρο 6 παράγραφος 1 και οι συστηματικές επιθεωρήσεις ή επιθεωρήσεις που διενεργήθηκαν σύμφωνα με το άρθρο 33, καθώς και τα μέτρα που ελήφθησαν με βάση τα ευρήματά τους, κατά περίπτωση. Στην περίπτωση δράσεων που λαμβάνονται με βάση τα συμπεράσματα των συστηματικών επιθεωρήσεων, αυτές οι δράσεις μπορεί να περιλαμβάνουν διορθωτικές και προληπτικές ενέργειες ή ενέργειες βελτίωσης με βάση τον προσδιορισμό των ορθών πρακτικών·

γ) για τις σημαντικές δράσεις που ελήφθησαν για τη διασφάλιση της αποτελεσματικής εφαρμογής των υπηρεσιών επίσημων ελέγχων μπορεί να απαιτείται τροποποίηση του ΠΟΕΣΕ και, επομένως, στην περίπτωση αυτή, οι εν λόγω δράσεις θα πρέπει να συμπεριληφθούν στο σημείο 3 του μέρους Ι του παραρτήματος του εκτελεστικού κανονισμού (ΕΕ) 2019/723. Ωστόσο, για ορισμένες σημαντικές δράσεις μπορεί να μην απαιτείται τροποποίηση του ΠΟΕΣΕ και, σε αυτή την περίπτωση, αυτές θα πρέπει να συμπεριληφθούν σε αυτό το σημείο της ετήσιας έκθεσης, ώστε να αναφέρονται τα θετικά μέτρα που έλαβε το κράτος μέλος. Οι πληροφορίες αυτές θα πρέπει να καλύπτουν στοιχεία, όπως: — νέες, επικαιροποιημένες ή αναθεωρημένες διαδικασίες ελέγχου, — πρωτοβουλίες κατάρτισης, — ζητήματα πόρων, — παροχή επιπλέον πόρων, — ανακατανομή υφιστάμενων πόρων μετά την επανεξέταση προτεραιοτήτων, — ειδικές πρωτοβουλίες ελέγχου, — αλλαγές στην οργάνωση ή στη διαχείριση των αρμόδιων αρχών, — παροχή καθοδήγησης ή πληροφοριών στους υπευθύνους επιχειρήσεων ζωοτροφών και τροφίμων, — η ύπαρξη νέας νομοθεσίας, — νέα εξουσιοδοτημένα όργανα και φυσικά πρόσωπα, — αναστολή ή ανάκληση εξουσιοδότησης στην περίπτωση εξουσιοδοτημένων οργάνων ή φυσικών προσώπων. Τα κράτη μέλη θα πρέπει να αναφέρουν επίσης σχετικά ζητήματα που έχουν αρνητικό αντίκτυπο στην εφαρμογή των συστημάτων επίσημων ελέγχων.

3. Τροποποιήσεις του ΠΟΕΣΕ

Αυτό το σημείο αποτελείται από ένα τετραγωνίδιο που φέρει τον αριθμό 3 για την εισαγωγή ελεύθερου κειμένου.

Σύμφωνα με το άρθρο 113 παράγραφος 1 στοιχείο α) του κανονισμού (ΕΕ) 2017/625, τα κράτη μέλη περιλαμβάνουν στην ετήσια έκθεση τυχόν τροποποιήσεις που επήλθαν στα ΠΟΕΣΕ τους κατά τη διάρκεια του έτους το οποίο αφορά η έκθεση ή για τα επόμενα έτη, ώστε να ληφθούν υπόψη τουλάχιστον οι ακόλουθοι παράγοντες:

— η εμφάνιση νέων νόσων, επιβλαβών για τα φυτά οργανισμών ή άλλων κινδύνων για την υγεία των ανθρώπων, των ζώων ή των φυτών, για την καλή μεταχείριση των ζώων ή, στην περίπτωση των ΓΤΟ και των φυτοπροστατευτικών προϊόντων, και για το περιβάλλον,

— σημαντικές αλλαγές στη δομή, στη διαχείριση ή στη λειτουργία των αρμόδιων αρχών του κράτους μέλους,

— τα αποτελέσματα των επίσημων ελέγχων των κρατών μελών,

— τα αποτελέσματα των ελέγχων της Επιτροπής που διενεργούνται στα κράτη μέλη σύμφωνα με το άρθρο 116 παράγραφος 1 του κανονισμού (ΕΕ) 2017/625,

— επιστημονικά ευρήματα, και

— τα αποτελέσματα των επίσημων ελέγχων που διενεργούνται από τις αρμόδιες αρχές τρίτων χωρών στο κράτος μέλος.

Άλλοι παράγοντες που ενδέχεται να ληφθούν υπόψη για τις εν λόγω τροποποιήσεις είναι, κατά περίπτωση, οι εξής:

— η ύπαρξη νέας νομοθεσίας,

— σημαντικές αλλαγές στον τομέα παραγωγής γεωργικών ειδών διατροφής,

— το αποτέλεσμα των συστηματικών επιθεωρήσεων που πραγματοποιήθηκαν σύμφωνα με το άρθρο 6 παράγραφος 1 του κανονισμού (ΕΕ) 2017/625,

— το αποτέλεσμα της ανάλυσης των γενεσιουργών αιτιών,

— τα συμπεράσματα και οι συστάσεις που περιέχει η έκθεση της Επιτροπής σύμφωνα με το άρθρο 114 παράγραφος 2 του κανονισμού (ΕΕ) 2017/625.

Ιδιαίτερη προσοχή θα πρέπει να δοθεί στην ανάγκη να διασφαλιστεί ότι εξετάζονται και επεξηγούνται οι τροποποιήσεις που πραγματοποιούνται σε σχέση με τους παράγοντες που αναφέρονται στο άρθρο 111 παράγραφος 2 του κανονισμού (ΕΕ) 2017/625. Ειδικότερα, θα πρέπει να περιγραφούν οι σχετικές αλλαγές στα συστήματα επίσημων ελέγχων που περιγράφονται στο ΠΟΕΣΕ και οι σχετικές αλλαγές στην κατηγοριοποίηση των δραστηριοτήτων όσον αφορά τον κίνδυνο.

Οι τροποποιήσεις θα πρέπει να είναι συνεπείς με την ανάλυση και τα συμπεράσματα που παρέχονται στα σημεία 1 έως 10 του μέρους II της ετήσιας έκθεσης και να περιλαμβάνουν διασταυρούμενες παραπομπές στο/στα σχετικό/-ά σημείο/-α, κατά περίπτωση.

4. Τέλη ή επιβαρύνσεις

Αυτό το σημείο αποτελείται από ένα πεδίο που φέρει τον αριθμό 4 για την εισαγωγή υπερσυνδέσμου/-ων.

Τα κράτη μέλη πρέπει να συμπεριλάβουν στην ετήσια έκθεση τους συνδέσμους προς τις ιστοσελίδες των αρμόδιων αρχών που περιέχουν τις δημόσιες πληροφορίες για τα τέλη ή τις επιβαρύνσεις που αναφέρονται στο άρθρο 85 παράγραφος 2 του κανονισμού (ΕΕ) 2017/625.

Σύμφωνα με το άρθρο 85 παράγραφος 2 του κανονισμού (ΕΕ) 2017/625, κάθε αρμόδια αρχή πρέπει να δημοσιοποιεί τις πληροφορίες για τα τέλη ή τις επιβαρύνσεις που προβλέπονται στο άρθρο 79 παράγραφος 1 στοιχείο α), το άρθρο 79 παράγραφος 2 και το άρθρο 80 του κανονισμού (ΕΕ) 2017/625, δηλαδή πληροφορίες σχετικά με:

— τη μέθοδο και τα στοιχεία που χρησιμοποιούνται για τον καθορισμό αυτών των τελών ή επιβαρύνσεων,

— το ποσό των τελών ή των επιβαρύνσεων που επιβάλλονται σε κάθε κατηγορία υπευθύνων επιχειρήσεων και σε κάθε κατηγορία επίσημων ελέγχων ή άλλων επίσημων δραστηριοτήτων,

— την κατανομή των δαπανών κατά τα αναφερόμενα στο άρθρο 81,

— την ταυτότητα των αρχών ή των οργάνων που ευθύνονται για την είσπραξη των τελών ή των επιβαρύνσεων.

Το άρθρο 79 του κανονισμού (ΕΕ) 2017/625 δεν εφαρμόζεται σε επίσημους ελέγχους που διενεργούνται για την επαλήθευση της συμμόρφωσης με τους κανόνες που αναφέρονται στο άρθρο 1 παράγραφος 2 στοιχεία θ) και ι). Επομένως, όσον αφορά αυτά τα στοιχεία, κάθε αρμόδια αρχή πρέπει να δημοσιοποιεί μόνο τις πληροφορίες για τα τέλη ή τις επιβαρύνσεις που καθορίζονται στο άρθρο 80.

ΜΕΡΟΣ ΙΙ

A. Κοινές πληροφορίες

Α.1. Συνολικό συμπέρασμα σχετικά με το επίπεδο συμμόρφωσης που επιτεύχθηκε

Αυτές οι πληροφορίες παρουσιάζονται σε ένα τετραγωνίδιο για την εισαγωγή ελεύθερου κειμένου σε κάθε σημείο του μέρους ΙΙ.

Τα κράτη μέλη θα πρέπει να αναφέρουν τον βαθμό στον οποίο επιτεύχθηκαν οι ετήσιοι επιχειρησιακοί στόχοι (στις περιπτώσεις που τα κράτη μέλη έχουν θέσει τέτοιους επιχειρησιακούς στόχους) και οι στρατηγικοί στόχοι που καθορίστηκαν στα ΠΟΕΣΕ για κάθε τομέα του άρθρου 1 παράγραφος 2 του κανονισμού (ΕΕ) 2017/625.

Μπορεί επίσης να περιλαμβάνεται σύντομη περιγραφή των σχετικών δεικτών επιδόσεων και/ή των επιχειρησιακών στόχων που εφαρμόζονται, εκτός εάν αναφέρονται στο ΠΟΕΣΕ, οπότε, σε αυτή την περίπτωση, τα στοιχεία αυτά θα πρέπει να αναφέρονται μέσω διασταυρούμενων παραπομπών.

Τα κράτη μέλη μπορούν να περιλαμβάνουν μια εκτίμηση του πώς οι επίσημοι έλεγχοι (συμπεριλαμβανομένων των μη προγραμματισμένων) και, κατά περίπτωση, οι ειδικές δραστηριότητες ελέγχου που εστίαζαν σε ένα συγκεκριμένο ζήτημα συνέβαλαν στο επίπεδο συμμόρφωσης που επιτεύχθηκε.

Όσον αφορά τους προγραμματισμένους επίσημους ελέγχους, τα κράτη μέλη μπορούν να αναφέρουν τον βαθμό στον οποίο επιτεύχθηκαν η συχνότητα ή η ένταση και η φύση των επίσημων ελέγχων που καθορίστηκαν στο ΠΟΕΣΕ. Εάν οι επιχειρησιακοί στόχοι των προγραμματισμένων επίσημων ελέγχων δεν επιτευχθούν, μπορεί να παρέχεται ανάλυση των σχετικών παραγόντων που μετρίασαν τα αποτελέσματα και/ή που συνέβαλαν σε αυτό.

Τα κράτη μέλη μπορούν να παρέχουν σύντομη επεξήγηση των λόγων διενέργειας των μη προγραμματισμένων επίσημων ελέγχων, ιδίως στην περίπτωση που διέθεσαν για αυτούς πόρους από προγραμματισμένους επίσημους ελέγχους.

Τα κράτη μέλη θα πρέπει να περιγράψουν τον τρόπο με τον οποίο μετρήθηκε κατά τη διάρκεια του προηγούμενου έτους η συνολική συμμόρφωση με τους κανόνες που αναφέρονται στο άρθρο 1 παράγραφος 2 του κανονισμού (ΕΕ) 2017/625 ανά τομέα, καθώς και να παρουσιάσουν μια επισκόπηση των αποτελεσμάτων. Μια δήλωση ή ένα συμπέρασμα σχετικά με το συνολικό επίπεδο συμμόρφωσης μπορεί να παρέχει επισκόπηση των αποτελεσμάτων με βάση τις επιδόσεις των αρμόδιων αρχών.

Α.2. Αποτελέσματα των επίσημων ελέγχων που διενεργήθηκαν κατά το προηγούμενο έτος στο πλαίσιο του ΠΟΕΣΕ του κράτους μέλους

Αυτές οι πληροφορίες παρουσιάζονται σε έναν ή περισσότερους πίνακες σε κάθε σημείο του μέρους II ανάλογα με τις ιδιαιτερότητες κάθε τομέα που αναφέρεται στο άρθρο 1 παράγραφος 2 του κανονισμού (ΕΕ) 2017/625.

Στον/στους πίνακα/-ες, τα κράτη μέλη θα πρέπει να αναφέρουν τουλάχιστον τον αριθμό των επίσημων ελέγχων που διενεργήθηκαν κατά το προηγούμενο έτος. Παραδείγματα των μεθόδων και των τεχνικών που χρησιμοποιήθηκαν για αυτούς τους ελέγχους παρέχονται στο άρθρο 14 του κανονισμού (ΕΕ) 2017/625 (π.χ. επιθεώρηση, δειγματοληψία, ανάλυση, διάγνωση και δοκιμές).

Τα παραρτήματα I έως X περιλαμβάνουν μη εξαντλητικούς ενδεικτικούς καταλόγους κανόνων ανά τομέα, οι οποίοι έχουν σκοπό να χρησιμεύσουν ως καθοδήγηση όσον αφορά τις πληροφορίες σχετικά με τους επίσημους ελέγχους που πρέπει να δηλώνονται στα αντίστοιχα σημεία του τυποποιημένου υποδείγματος ετήσιας έκθεσης.

Προαιρετικά τετραγωνίδια για την εισαγωγή ελεύθερου κειμένου παρέχονται μετά τους πίνακες για τυχόν παρατηρήσεις που κρίνονται απαραίτητες σχετικά με τη διεξαγωγή των επίσημων ελέγχων, δηλαδή οποιοδήποτε συγκεκριμένο γενικό πλαίσιο, ιστορικό ή περιορισμοί που πρέπει να επισημανθούν. Τα κράτη μέλη μπορούν να προσθέσουν σε αυτά τα τετραγωνίδια πληροφορίες σχετικά με τους επίσημους ελέγχους που διενήργησαν για την επαλήθευση της συμμόρφωσης με τις απαιτήσεις που ορίζονται στους κανόνες που αναφέρονται στο άρθρο 1 παράγραφος 2 του κανονισμού (ΕΕ) 2017/625, στην περίπτωση που οι εν λόγω απαιτήσεις εφαρμόζονται σε προϊόντα/αγαθά που θα εξαχθούν από την Ένωση [βλ. επίσης άρθρο 9 παράγραφος 6 στοιχείο β) του ίδιου κανονισμού].

Α.3. Είδος και αριθμός περιπτώσεων μη συμμόρφωσης με τους αναφερόμενους στο άρθρο 1 παράγραφος 2 του κανονισμού (ΕΕ) 2017/625 κανόνες, ανά τομέα, που εντοπίστηκαν το προηγούμενο έτος από τις αρμόδιες αρχές

Αυτές οι πληροφορίες παρουσιάζονται με τη μορφή ενός ή περισσότερων πινάκων σε κάθε σημείο του μέρους II ανάλογα με τις ιδιαιτερότητες κάθε τομέα που αναφέρεται στο άρθρο 1 παράγραφος 2 του κανονισμού (ΕΕ) 2017/625.

Στον/στους πίνακα/-ες, τα κράτη μέλη θα πρέπει να αναφέρουν τουλάχιστον το είδος και τον αριθμό των περιπτώσεων μη συμμόρφωσης που εντοπίστηκαν κατά το προηγούμενο έτος.

Ανάλογα με τις ιδιαιτερότητες κάθε τομέα του άρθρου 1 παράγραφος 2 του κανονισμού (ΕΕ) 2017/625, οι μη συμμορφώσεις διαιρούνται στους πίνακες ανά είδος [π.χ. συνδεόμενες με έναν υπεύθυνο επιχείρησης (δομικές ή επιχειρησιακές) ή συνδεόμενες με ένα ζώο (ανά είδος) ή εμπόρευμα (ανά κατηγορία τροφίμων)] και στην τελευταία στήλη των πινάκων αναφέρονται οι δράσεις/τα μέτρα που ελήφθησαν από τις αρμόδιες αρχές για την αποκατάσταση της συμμόρφωσης σε δύο κατηγορίες: «Διοικητικής φύσης» και «Δικαστικής φύσης».

Κατά περίπτωση, στα τετραγωνίδια με τίτλο «Δόλιες πρακτικές και πρακτικές εξαπάτησης», τα κράτη μέλη θα πρέπει να παρέχουν μια περίληψη των περιπτώσεων μη συμμόρφωσης που εντοπίστηκαν κατά τη διάρκεια των επίσημων ελέγχων που διενήργησαν για τον εντοπισμό πιθανών εσκεμμένων παραβιάσεων των κανόνων που αναφέρονται στο άρθρο 1 παράγραφος 2 του κανονισμού (ΕΕ) 2017/625, οι οποίες διαπράχθηκαν μέσω δόλιων πρακτικών ή πρακτικών εξαπάτησης, λαμβάνοντας επίσης υπόψη πληροφορίες σχετικά με τις εν λόγω παραβιάσεις οι οποίες κοινοποιήθηκαν μέσω των μηχανισμών διοικητικής συνδρομής που προβλέπονται στα άρθρα 102 έως 108 του κανονισμού (ΕΕ) 2017/625 και οποιεσδήποτε άλλες πληροφορίες που επισημαίνουν την πιθανότητα διάπραξης τέτοιων παραβιάσεων.

Στην παραπάνω περίληψη, τα κράτη μέλη θα πρέπει να λαμβάνουν υπόψη τον ορισμό της «κοινοποίησης απάτης στον τομέα των τροφίμων» που αναφέρεται στο άρθρο 2 σημείο 21) του εκτελεστικού κανονισμού (ΕΕ) 2019/1715 της Επιτροπής (12), η οποία είναι κοινοποίηση μη συμμόρφωσης που αφορά εικαζόμενη εσκεμμένη ενέργεια επιχείρησης ή ιδιώτη με σκοπό την εξαπάτηση των αγοραστών και την αποκόμιση αδικαιολόγητου πλεονεκτήματος, κατά παράβαση των κανόνων που αναφέρονται στο άρθρο 1 παράγραφος 2 του κανονισμού (ΕΕ) 2017/625.

Προαιρετικά τετραγωνίδια για την εισαγωγή ελεύθερου κειμένου παρέχονται μετά τους πίνακες για την εισαγωγή τυχόν παρατηρήσεων που κρίνονται απαραίτητες σχετικά με τον αριθμό και το είδος των περιπτώσεων μη συμμόρφωσης που εντοπίστηκαν και τις δράσεις/τα μέτρα που ελήφθησαν, ειδικότερα οποιοδήποτε συγκεκριμένο πλαίσιο, ιστορικό ή περιορισμοί που αξίζει να επισημανθούν.

B. Πληροφορίες ανά σημείο

Σημείο 1. Τρόφιμα και ασφάλεια των τροφίμων, ακεραιότητα και θρεπτικότητα σε κάθε στάδιο της παραγωγής, της μεταποίησης και της διανομής των τροφίμων, συμπεριλαμβανομένων των κανόνων που αποσκοπούν στη διασφάλιση θεμιτών πρακτικών στις εμπορικές συναλλαγές και στην προστασία των συμφερόντων και της ενημέρωσης των καταναλωτών, καθώς και της κατασκευής και χρήσης υλικών και αντικειμένων που προορίζονται να έρθουν σε επαφή με τα τρόφιμα

Το σημείο 1 του μέρους II αποτελείται από:

— ένα τετραγωνίδιο που φέρει τον αριθμό 1.1, για την εισαγωγή ελεύθερου κειμένου, για το συνολικό συμπέρασμα σχετικά με το επίπεδο συμμόρφωσης που επιτεύχθηκε,

— τρεις πίνακες για τους επίσημους ελέγχους που διενεργήθηκαν, οι οποίοι φέρουν τους αριθμούς 1.2, 1.3 και 1.4,

— ένα προαιρετικό τετραγωνίδιο που φέρει τον αριθμό 1.5, για την εισαγωγή ελεύθερου κειμένου, για παρατηρήσεις,

— έναν πίνακα για τις περιπτώσεις μη συμμόρφωσης και τις δράσεις/τα μέτρα που φέρει τον αριθμό 1.6, και

— ένα προαιρετικό τετραγωνίδιο που φέρει τον αριθμό 1.7, για την εισαγωγή ελεύθερου κειμένου, για παρατηρήσεις.

Το τετραγωνίδιο 1.1 θα πρέπει να συμπληρώνεται σύμφωνα με τις οδηγίες του σημείου Α.1.

Για τον πίνακα 1.2 σχετικά με τους επίσημους ελέγχους, τα κράτη μέλη θα πρέπει να λαμβάνουν υπόψη τις οδηγίες του σημείου Α.2.

Τρόπος συμπλήρωσης του πίνακα 1.2 Για εγκεκριμένες εγκαταστάσεις Στήλη «Αριθμός εγκαταστάσεων» Συνολικός αριθμός εγκεκριμένων εγκαταστάσεων που χρησιμοποιήθηκαν για τον προγραμματισμό των επίσημων ελέγχων (πιθανότατα στην αρχή του έτους) για τις διάφορες κατηγορίες. Στήλη «Αριθμός των επίσημων ελέγχων που διενεργήθηκαν» Συνολικός αριθμός των επίσημων ελέγχων που διενεργήθηκαν κατά το έτος υποβολής στοιχείων, στις διάφορες κατηγορίες εγκεκριμένων εγκαταστάσεων. Για καταχωρισμένους υπεύθυνους επιχειρήσεων/εγκαταστάσεις Στήλη «Αριθμός υπευθύνων επιχειρήσεων/εγκαταστάσεων» Συνολικός αριθμός υπευθύνων επιχειρήσεων/εγκαταστάσεων που χρησιμοποιήθηκαν για τον προγραμματισμό των επίσημων ελέγχων (πιθανότατα στην αρχή του έτους) για τις διάφορες κατηγορίες. Στήλη «Αριθμός των επίσημων ελέγχων που διενεργήθηκαν» Συνολικός αριθμός των επίσημων ελέγχων που διενεργήθηκαν κατά το έτος υποβολής στοιχείων, στις διάφορες κατηγορίες υπευθύνων επιχειρήσεων/εγκαταστάσεων. Για εγκαταστάσεις που παράγουν υλικά που έρχονται σε επαφή με τρόφιμα Στήλη «Αριθμός εγκαταστάσεων» Συνολικός αριθμός εγκαταστάσεων που χρησιμοποιήθηκαν για τον προγραμματισμό των επίσημων ελέγχων (πιθανότατα στην αρχή του έτους) για αυτή την κατηγορία. Στήλη «Αριθμός των επίσημων ελέγχων που διενεργήθηκαν» Συνολικός αριθμός των επίσημων ελέγχων που διενεργήθηκαν κατά το έτος υποβολής στοιχείων, σε αυτή την κατηγορία εγκαταστάσεων.

Οι κατηγορίες υπευθύνων επιχειρήσεων/εγκαταστάσεων διαιρέθηκαν σε «εγκεκριμένες» και «καταχωρισμένες» σύμφωνα με τους κανόνες του άρθρου 6 του κανονισμού (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου (13) και του άρθρου 4 του κανονισμού (ΕΚ) αριθ. 853/2004 (14).

Στην περίπτωση «εγκεκριμένων» εγκαταστάσεων, οι κατηγορίες του πίνακα 1.2 (και, κατά συνέπεια, του πίνακα 1.6) ελήφθησαν από το παράρτημα ΙΙ του εγγράφου «Technical Specifications in Relation to the Master List and the Lists of EU Approved Food Establishments and Certain other Specified Food Establishments» (Τεχνικές προδιαγραφές σχετικά με τον κύριο κατάλογο και τους καταλόγους εγκεκριμένων εγκαταστάσεων τροφίμων της ΕΕ και ορισμένων άλλων προσδιοριζόμενων εγκαταστάσεων τροφίμων) (15).

Στην περίπτωση «καταχωρισμένων» υπευθύνων επιχειρήσεων/εγκαταστάσεων, οι κατηγορίες του πίνακα 1.2 (και, κατά συνέπεια, του πίνακα 1.6) συμφωνήθηκαν από την ομάδα εμπειρογνωμόνων της Επιτροπής κατά τη διάρκεια της εκπόνησης του εκτελεστικού κανονισμού (ΕΕ) 2019/723. Επίσης, για τη διευκόλυνση της κατηγοριοποίησης των υπευθύνων επιχειρήσεων/εγκαταστάσεων, μπορεί να χρησιμοποιηθεί προαιρετικά η Στατιστική ονοματολογία των οικονομικών δραστηριοτήτων στην Ευρωπαϊκή Ένωση (NACE) (16) με τη χρήση των σχετικών κωδικών. Στον παρακάτω πίνακα παρουσιάζεται η συσχέτιση των κωδικών NACE με τις καθορισμένες κατηγορίες:

Κατηγορίες καταχωρισμένων υπευθύνων επιχειρήσεων/εγκαταστάσεων Κωδικοί NACE Καλλιέργεια φυτών μεγάλης καλλιέργειας 01.11 έως 01.14 και 01.19 έως 01.28 Ζωική παραγωγή 01.41 έως 01.49 Μικτές γεωργοκτηνοτροφικές δραστηριότητες 01.50 Θήρα 01.70 Αλιεία 03.11 και 03.12 Υδατοκαλλιέργεια 03.21 και 03.22 Επεξεργασία και συντήρηση φρούτων και λαχανικών 10.31, 10.32 και 10.39 Παραγωγή φυτικών ελαίων και λιπών 10.41 και 10.42 Παραγωγή προϊόντων αλευρόμυλων, αμύλων και προϊόντων αμύλου 10.61 και 10.62 Παραγωγή ειδών αρτοποιίας και αλευρωδών προϊόντων 10.71 έως 10.73 Παραγωγή άλλων ειδών διατροφής 10.81 έως 10.86 και 10.89 Ποτοποιία 11.01 έως 11.07 Χονδρική 46.31, 46.34, 46.36, 46.37 και 46.39 Λιανική 47.11, 47.21 έως 47.25, 47.29, 47.76, 47.81, 47.91 και 47.99 Μεταφορές και αποθήκευση 49.20, 50.20, 50.40, 51.21 και 52.10 Δραστηριότητες υπηρεσιών εστίασης 55.10, 56.10, 56.21, 56.29 και 56.30 Άλλες Δεν υπάρχει σχετικός κωδικός

Η κατηγορία «Εγκαταστάσεις που παράγουν υλικά που έρχονται σε επαφή με τρόφιμα» προστίθεται στο τέλος του πίνακα 1.2 για να καλύψει τους επίσημους ελέγχους που διενεργούνται σε κατασκευαστές υλικών και αντικειμένων που προορίζονται να έρθουν σε επαφή με τρόφιμα.

Ο πίνακας 1.3 σχετικά με τους επίσημους ελέγχους αφορά τους ελέγχους για τους οποίους απαιτείται συνεχής ή τακτική παρουσία μελών του προσωπικού ή αντιπροσώπων των αρμόδιων αρχών στις εγκαταστάσεις του υπευθύνου επιχείρησης.

Τρόπος συμπλήρωσης του πίνακα 1.3 Στήλη «Αριθμός εγκαταστάσεων» Συνολικός αριθμός εγκαταστάσεων που χρησιμοποιήθηκαν για τον προγραμματισμό των επίσημων ελέγχων (πιθανότατα στην αρχή του έτους) για τις διάφορες κατηγορίες. Στήλη «Αριθμός των επίσημων ελέγχων που διενεργήθηκαν» Συνολικός αριθμός των επίσημων ελέγχων που διενεργήθηκαν κατά το έτος υποβολής στοιχείων, ως αριθμός σφαγίων ή βάρος σε τόνους, στις διάφορες κατηγορίες εγκαταστάσεων. Στήλη «Απορρίψεις» Συνολικός αριθμός μέτρων που ελήφθησαν άμεσα από την αρμόδια αρχή για την πρόληψη της διάθεσης στην αγορά ακατάλληλου για κατανάλωση από τον άνθρωπο κρέατος, κατόπιν των επίσημων ελέγχων που διενεργήθηκαν.

Η προσέγγιση για την καταμέτρηση αυτού του είδους των επίσημων ελέγχων βασίζεται στο άρθρο 13 παράγραφος 3 του κανονισμού (ΕΕ) 2017/625, στην περίπτωση που πρέπει να τηρούνται γραπτά αρχεία αυτών των επίσημων ελέγχων με συχνότητα που δίνει στις αρμόδιες αρχές και τον υπεύθυνο επιχείρησης τη δυνατότητα:

— να ενημερώνονται τακτικά σχετικά με το επίπεδο συμμόρφωσης· και

— να ενημερώνονται ταχέως για κάθε περίπτωση μη συμμόρφωσης που εντοπίζουν οι επίσημοι έλεγχοι.

Το είδος των επίσημων ελέγχων που αναφέρονται παραπάνω αφορά μόνο την επιθεώρηση πριν από τη σφαγή και την επιθεώρηση μετά τη σφαγή σε σφαγεία. Οι επίσημοι έλεγχοι θα πρέπει να δηλώνονται σε σχέση με τον αριθμό των σφαγίων που επιθεωρήθηκαν ή σε σχέση με το βάρος (σε τόνους). Τα κράτη μέλη μπορούν να προσθέσουν επεξήγηση στο προαιρετικό τετραγωνίδιο 1.5 σχετικά με τον τρόπο με τον οποίο καταμέτρησαν τους επίσημους ελέγχους που διενήργησαν. Οι κατηγορίες εγκαταστάσεων συνδέονται με τις κατηγορίες «εγκεκριμένων» εγκαταστάσεων που αναφέρονται στον πίνακα 1.2.

Στον πίνακα 1.4, τα κράτη μέλη θα πρέπει να αναφέρουν τον συνολικό αριθμό επίσημων ελέγχων που διενήργησαν μόνο σχετικά με προϊόντα/αγαθά κατά τη διάρκεια του έτους υποβολής στοιχείων, ανά κατηγορία τροφίμων και ανά κατηγορία οριζόντιων κανόνων.

Οι κατηγορίες τροφίμων καθορίστηκαν με τη χρήση του συστήματος ταξινόμησης και περιγραφής τροφίμων «FoodEX2» της Ευρωπαϊκής Αρχής για την Ασφάλεια των Τροφίμων {ειδικότερα του σχετικού πίνακα με την ονομασία «Table A3: Facet descriptors for the groups defined in Regulation (EC) No 1333/2008 of the European Parliament and of the Council on food additives» (17) [Πίνακας Α3: Περιγραφικοί δείκτες όψεων για τις ομάδες που καθορίζονται στον κανονισμό (ΕΚ) αριθ. 1333/2008 που αφορά τα πρόσθετα τροφίμων] του παραρτήματος Α}, και σε αυτές ενσωματώνονται οι κατηγορίες τροφίμων που σχετίζονται με τις «εγκεκριμένες» εγκαταστάσεις του πίνακα 1.2 ως προαιρετικές κατηγορίες προς συμπλήρωση. Αυτές οι τελευταίες κατηγορίες προσδιορίζονται με αστερίσκο (*).

Η κατηγορία «υλικά που έρχονται σε επαφή με τρόφιμα» προστίθεται στο τέλος του πίνακα 1.4 για να καλύψει την κατασκευή, επισήμανση και χρήση υλικών και αντικειμένων που προορίζονται να έρθουν σε επαφή με τρόφιμα.

Στην κατηγορία «Άλλες», τα κράτη μέλη μπορούν επίσης να αναφέρουν τους επίσημους ελέγχους που διενεργήθηκαν για την επαλήθευση της ακεραιότητας και της θρεπτικότητας των τροφίμων.

Οι κατηγορίες οριζόντιων κανόνων προέρχονται από συγκεκριμένες ενωσιακές διατάξεις που αφορούν επίσημους ελέγχους στον τομέα του άρθρου 1 παράγραφος 2 στοιχείο α) του κανονισμού (EΕ) 2017/625. Σκοπός του πίνακα 1.4 είναι να παρουσιάσει μια επισκόπηση του πόσες φορές ελέγχθηκαν οι οριζόντιοι κανόνες από τις αρμόδιες αρχές σε σχέση με τις κατηγορίες τροφίμων που αναφέρονται.

Στο παράρτημα I παρέχεται μη εξαντλητικός ενδεικτικός κατάλογος κανόνων, ο οποίος έχει σκοπό να χρησιμεύσει ως καθοδήγηση όσον αφορά τις πληροφορίες σχετικά με τους επίσημους ελέγχους που πρέπει να δηλώνονται για τον τομέα που αναφέρεται στο άρθρο 1 παράγραφος 2 στοιχείο α) του κανονισμού (ΕΕ) 2017/625.

Συγκεκριμένα, ο παρακάτω πίνακας αναφέρει, για τους οριζόντιους κανόνες των πινάκων 1.4 και 1.6:

— έναν μη εξαντλητικό κατάλογο κανόνων, ο οποίος έχει σκοπό να χρησιμεύσει ως καθοδήγηση όσον αφορά τις πληροφορίες σχετικά με τους επίσημους ελέγχους και τις περιπτώσεις μη συμμόρφωσης που πρέπει να δηλώνονται για τον τομέα που αναφέρεται στο άρθρο 1 παράγραφος 2 στοιχείο α) του κανονισμού (ΕΕ) 2017/625· και

— τις περιπτώσεις στις οποίες θα πρέπει να δηλώνονται οι επίσημοι έλεγχοι και οι περιπτώσεις μη συμμόρφωσης που προβλέπονται στην εθνική νομοθεσία των κρατών μελών σχετικά με το άρθρο 1 παράγραφος 2 στοιχείο α) του κανονισμού (ΕΕ) 2017/625. Οριζόντιος κανόνας στους πίνακες 1.4 και 1.6 Νομοθεσία της Ένωσης Μικροβιολογικά κριτήρια Κανονισμός (ΕΚ) αριθ. 178/2002 για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό των διαδικασιών σε θέματα ασφάλειας των τροφίμων και συγκεκριμένα το άρθρο 14 σχετικά με τις απαιτήσεις της ασφάλειας των τροφίμων Κανονισμός (ΕΚ) αριθ. 2073/2005 περί μικροβιολογικών κριτηρίων για τα τρόφιμα Φυτοφάρμακα στα τρόφιμα Κανονισμός (ΕΚ) αριθ. 396/2005 για τα ανώτατα όρια καταλοίπων φυτοφαρμάκων μέσα η πάνω στα τρόφιμα και τις ζωοτροφές φυτικής και ζωικής προέλευσης Μολυσματικές προσμείξεις στα τρόφιμα Κανονισμός (ΕΟΚ) αριθ. 315/93 για τη θέσπιση κοινοτικών διαδικασιών για τις προσμείξεις των τροφίμων Κανονισμός (EΚ) αριθ. 1881/2006 για καθορισμό μέγιστων επιτρεπτών επιπέδων για ορισμένες ουσίες οι οποίες επιμολύνουν τα τρόφιμα Κατάλοιπα κτηνιατρικών φαρμάκων στα τρόφιμα Οδηγία 96/22/ΕΚ για την απαγόρευση της χρησιμοποίησης ορισμένων ουσιών με ορμονική ή θυρεοστατική δράση και των β- ανταγωνιστικών ουσιών στη ζωική παραγωγή για κερδοσκοπικούς λόγους Οδηγία 96/23/ΕΚ περί της λήψης μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους Απόφαση 97/747/ΕΚ για τον καθορισμό των επιπέδων και συχνοτήτων δειγματοληψίας που προβλέπονται στην οδηγία 96/23/ΕΚ του Συμβουλίου με σκοπό την ανίχνευση ορισμένων ουσιών και καταλοίπων που απαντώνται σε ορισμένα ζωικά προϊόντα Κανονισμός (ΕΕ) αριθ. 37/2010 σχετικά με φαρμακολογικώς δραστικές ουσίες και την ταξινόμησή τους όσον αφορά τα ανώτατα όρια καταλοίπων στα τρόφιμα ζωικής προέλευσης Επισήμανση, διατροφικοί ισχυρισμοί και ισχυρισμοί υγείας Κανονισμός (ΕΚ) αριθ. 1760/2000 για τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέας (Τίτλος II) Οδηγία 2001/110/ΕΚ για το μέλι Οδηγία 2003/40/ΕΚ για τον καθορισμό του καταλόγου, των οριακών τιμών συγκεντρώσεων και των ενδείξεων για την επισήμανση των συστατικών των φυσικών μεταλλικών νερών, καθώς και των όρων χρήσης του εμπλουτισμένου με όζον αέρα στην κατεργασία ορισμένων φυσικών μεταλλικών νερών και νερών πηγής Κανονισμός (ΕΚ) αριθ. 1924/2006 σχετικά με τους ισχυρισμούς διατροφής και υγείας που διατυπώνονται στα τρόφιμα Κανονισμός (ΕΚ) αριθ. 543/2008, της 16ης Ιουνίου 2008, για τον καθορισμό λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου σχετικά με τους κανόνες εμπορίας για το κρέας πουλερικών Κανονισμός (ΕΚ) αριθ. 361/2008 περί τροποποίησης του κανονισμού (ΕΚ) αριθ. 1234/2007 για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα Κανονισμός (ΕΚ) αριθ. 617/2008 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου σχετικά με τις προδιαγραφές εμπορίας των αυγών προς επώαση και των νεοσσών πουλερικών ορνιθώνος (άρθρα 3 έως 6) Κανονισμός (ΕΕ) αριθ. 1169/2011 σχετικά με την παροχή πληροφοριών για τα τρόφιμα στους καταναλωτές Κανονισμός (ΕΕ) αριθ. 29/2012 για τα πρότυπα εμπορίας του ελαιολάδου Κανονισμός (EE) αριθ. 1151/2012 σχετικά με τα συστήματα ποιότητας των γεωργικών προϊόντων και τροφίμων Κανονισμός (ΕΕ) αριθ. 1308/2013 για τη θέσπιση κοινής οργάνωσης των αγορών γεωργικών προϊόντων (άρθρα 74 έως 91) Κανονισμός (EE) αριθ. 1337/2013 για τη θέσπιση κανόνων εφαρμογής του κανονισμού (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου όσον αφορά την ένδειξη της χώρας καταγωγής ή του τόπου προέλευσης για τα νωπά, διατηρημένα με απλή ψύξη ή κατεψυγμένα κρέατα χοιροειδών, προβατοειδών, αιγοειδών και πουλερικών Κανονισμός (ΕΕ) αριθ. 1379/2013 για την κοινή οργάνωση των αγορών των προϊόντων αλιείας και υδατοκαλλιέργειας (Κεφάλαιο IV) Κανονισμός (ΕΕ) αριθ. 665/2014 για τη συμπλήρωση του κανονισμού (ΕΕ) αριθ. 1151/2012 όσον αφορά τους όρους χρήσης της προαιρετικής ένδειξης ποιότητας «προϊόν ορεινής παραγωγής» Γενετικώς τροποποιημένοι οργανισμοί (ΓΤΟ) στα τρόφιμα Κανονισμός (ΕΚ) αριθ. 1829/2003 για τα γενετικώς τροποποιημένα τρόφιμα και ζωοτροφές Κανονισμός (ΕΚ) αριθ. 1830/2003 σχετικά με την ιχνηλασιμότητα και την επισήμανση γενετικώς τροποποιημένων οργανισμών και την ιχνηλασιμότητα τροφίμων και ζωοτροφών που παράγονται από γενετικώς τροποποιημένους οργανισμούς Κανονισμός (ΕΚ) αριθ. 641/2004 σχετικά με τις λεπτομέρειες εφαρμογής του κανονισμού (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου όσον αφορά την αίτηση για έγκριση νέων γενετικώς τροποποιημένων τροφίμων και ζωοτροφών, την κοινοποίηση υφιστάμενων προϊόντων και την τυχαία ή τεχνικώς αναπόφευκτη παρουσία γενετικώς τροποποιημένου υλικού που έτυχε ευνοϊκής αξιολόγησης κινδύνου Βελτιωτικά (πρόσθετα, ένζυμα, αρωματικές ύλες, βοηθητικά μέσα επεξεργασίας) Οδηγία 2002/46/ΕΚ για την προσέγγιση των νομοθεσιών των κρατών μελών περί των συμπληρωμάτων διατροφής Κανονισμός (ΕΚ) αριθ. 1925/2006 σχετικά με την προσθήκη βιταμινών και ανόργανων συστατικών και ορισμένων άλλων ουσιών στα τρόφιμα Κανονισμός (ΕΚ) αριθ. 1332/2008 για τα ένζυμα τροφίμων Κανονισμός (ΕΚ) αριθ. 1333/2008 που αφορά τα πρόσθετα τροφίμων Κανονισμός (ΕΚ) αριθ. 1334/2008 για αρωματικές ύλες και ορισμένα συστατικά τροφίμων με αρωματικές ιδιότητες που χρησιμοποιούνται εντός και επί των τροφίμων Οδηγία 2009/32/ΕΚ για την προσέγγιση των νομοθεσιών των κρατών μελών που αφορούν τους διαλύτες εκχύλισης οι οποίοι χρησιμοποιούνται στην παρασκευή των τροφίμων και των συστατικών τους Ακτινοβόληση Οδηγία 1999/2/ΕΚ για την προσέγγιση των νομοθεσιών των κρατών μελών όσον αφορά τα τρόφιμα και τα συστατικά τροφίμων που έχουν υποστεί επεξεργασία με ιοντίζουσα ακτινοβολία Οδηγία 1999/3/ΕΚ για τη θέσπιση κοινοτικού καταλόγου τροφίμων και συστατικών τροφίμων που υποβάλλονται σε επεξεργασία με ιοντίζουσα ακτινοβολία Μόλυνση/μετανάστευση από υλικά που έρχονται σε επαφή με τρόφιμα Κανονισμός (ΕΚ) αριθ. 1935/2004 σχετικά με τα υλικά και αντικείμενα που προορίζονται να έρθουν σε επαφή με τρόφιμα Κανονισμός (ΕΚ) αριθ. 2023/2006 σχετικά με την ορθή πρακτική παραγωγής υλικών και αντικειμένων που προορίζονται να έλθουν σε επαφή με τρόφιμα Κανονισμός (ΕΕ) αριθ. 10/2011 για τα πλαστικά υλικά και αντικείμενα που προορίζονται να έρθουν σε επαφή με τρόφιμα Άλλες Οδηγία 98/83/ΕΚ σχετικά με την ποιότητα του νερού ανθρώπινης κατανάλωσης (σχετικοί κανόνες για νερό που τοποθετείται σε φιάλες ή δοχεία) Κανονισμός (ΕΚ) αριθ. 178/2002 για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων και, συγκεκριμένα, το άρθρο 18 σχετικά με την ανιχνευσιμότητα Οδηγία 2003/40/ΕΚ για τον καθορισμό του καταλόγου, των οριακών τιμών συγκεντρώσεων και των ενδείξεων για την επισήμανση των συστατικών των φυσικών μεταλλικών νερών, καθώς και των όρων χρήσης του εμπλουτισμένου με όζον αέρα στην κατεργασία ορισμένων φυσικών μεταλλικών νερών και νερών πηγής Κανονισμός (EΚ) αριθ. 852/2004 για την υγιεινή των τροφίμων Κανονισμός (ΕΚ) αριθ. 853/2004 για τον καθορισμό ειδικών κανόνων υγιεινής για τα τρόφιμα ζωικής προέλευσης Κανονισμός (ΕΚ) αριθ. 2074/2005 για θέσπιση μέτρων εφαρμογής για ορισμένα προϊόντα βάσει του κανονισμού (ΕΚ) αριθ. 853/2004 και για την οργάνωση επίσημων ελέγχων βάσει του κανονισμού (ΕΚ) αριθ. 854/2004 Οδηγία 2009/39/ΕΚ για τα τρόφιμα που προορίζονται για ειδική διατροφή Οδηγία 2009/54/ΕΚ σχετικά με την εκμετάλλευση και τη θέση στο εμπόριο των φυσικών μεταλλικών νερών Κανονισμός (ΕΕ) αριθ. 115/2010 για τον καθορισμό των ειδικών όρων που διέπουν τη χρήση ενεργοποιημένης αλουμίνας για την απομάκρυνση των φθοριούχων ιόντων από ορισμένα φυσικά μεταλλικά νερά και νερά πηγής Εκτελεστικός κανονισμός (EE) αριθ. 931/2011 σχετικά με τις απαιτήσεις ανιχνευσιμότητας που ορίζει ο κανονισμός (ΕΚ) αριθ. 178/2002 για τρόφιμα ζωικής προέλευσης Κανονισμός (ΕΕ) αριθ. 609/2013 για τα τρόφιμα τα οποία προορίζονται για βρέφη και μικρά παιδιά και για τα τρόφιμα που προορίζονται για ειδικούς ιατρικούς σκοπούς, και ως υποκατάστατα του συνόλου του διαιτολογίου για τον έλεγχο του σωματικού βάρους Κανονισμός (ΕΕ) αριθ. 1379/2013 για την κοινή οργάνωση των αγορών των προϊόντων αλιείας και υδατοκαλλιέργειας Κανονισμός (ΕΕ) 2015/1375 για τη θέσπιση ειδικών κανόνων σχετικά με τους επίσημους ελέγχους για ανίχνευση Trichinella (τριχίνης) στο κρέας Κανονισμός (ΕΕ) 2015/2283 σχετικά με τα νέα τρόφιμα Εθνική νομοθεσία

Ο πίνακας 1.6 διαιρείται σε δύο κύριες στήλες, μία για τις «Περιπτώσεις μη συμμόρφωσης» και άλλη μία για τις «Δράσεις/Μέτρα». Τα κράτη μέλη θα πρέπει να λαμβάνουν υπόψη τις οδηγίες του σημείου Α.3 κατά τη συμπλήρωση αυτού του πίνακα.

Τρόπος συμπλήρωσης της στήλης «Περιπτώσεις μη συμμόρφωσης των υπευθύνων επιχειρήσεων/εγκαταστάσεων» του πίνακα 1.6. Στήλη «Ανιχνεύτηκαν κατά τη διενέργεια επίσημων ελέγχων» Συνολικός αριθμός περιπτώσεων μη συμμόρφωσης που ανιχνεύτηκαν κατά τη διάρκεια του έτους υποβολής στοιχείων στις διάφορες κατηγορίες εγκεκριμένων και καταχωρισμένων υπευθύνων επιχειρήσεων/εγκαταστάσεων. Προαιρετική στήλη «Συνολικός αριθμός υπευθύνων επιχειρήσεων που υποβλήθηκαν σε έλεγχο» Συνολικός αριθμός υπευθύνων επιχειρήσεων/εγκαταστάσεων για τις διάφορες κατηγορίες υπευθύνων επιχειρήσεων/εγκαταστάσεων όπου οι αρμόδιες αρχές διενήργησαν επίσημους ελέγχους κατά τη διάρκεια του έτους υποβολής στοιχείων. Προαιρετική στήλη «Αριθμός υπευθύνων επιχειρήσεων/εγκαταστάσεων όπου εντοπίστηκαν περιπτώσεις μη συμμόρφωσης μετά από έλεγχο» Συνολικός αριθμός υπευθύνων επιχειρήσεων/εγκαταστάσεων για τις διάφορες κατηγορίες υπευθύνων επιχειρήσεων/εγκαταστάσεων όπου οι αρμόδιες αρχές διενήργησαν επίσημους ελέγχους και εντόπισαν περιπτώσεις μη συμμόρφωσης (που αφορούσαν μόνο τον υπεύθυνο επιχείρησης ή την εγκατάσταση, είτε δομικές είτε επιχειρησιακές) κατά τη διάρκεια του έτους υποβολής στοιχείων.





Τρόπος συμπλήρωσης της στήλης «Περιπτώσεις μη συμμόρφωσης των τροφίμων» του πίνακα 1.6 Στήλη «Περιπτώσεις μη συμμόρφωσης που ανιχνεύτηκαν κατά τη διενέργεια επίσημων ελέγχων» και επτά υποστήλες που περιέχουν οριζόντιους κανόνες. Συνολικός αριθμός περιπτώσεων μη συμμόρφωσης στις διάφορες κατηγορίες τροφίμων και οριζόντιων κανόνων που εντόπισαν οι αρμόδιες αρχές κατά τη διενέργεια επίσημων ελέγχων κατά τη διάρκεια του έτους υποβολής στοιχείων.





Τρόπος συμπλήρωσης της στήλης «Περιπτώσεις μη συμμόρφωσης που αφορούν οριζόντιους κανόνες» του πίνακα 1.6 Στήλη «Περιπτώσεις μη συμμόρφωσης που ανιχνεύτηκαν κατά τη διενέργεια επίσημων ελέγχων» Συνολικός αριθμός περιπτώσεων μη συμμόρφωσης στις διάφορες κατηγορίες οριζόντιων κανόνων που εντόπισαν οι αρμόδιες αρχές κατά τη διενέργεια επίσημων ελέγχων κατά τη διάρκεια του έτους υποβολής στοιχείων.





Τρόπος συμπλήρωσης της στήλης «Δράσεις/Μέτρα» του πίνακα 1.6 Στήλη «Διοικητικής φύσης» Συνολικός αριθμός δράσεων/μέτρων που ελήφθησαν από τις αρμόδιες αρχές κατά τη διάρκεια του έτους υποβολής στοιχείων στις διάφορες κατηγορίες υπευθύνων επιχειρήσεων/εγκαταστάσεων, τροφίμων και οριζόντιων κανόνων, για την αποκατάσταση της συμμόρφωσης με τους κανόνες στους τομείς που αναφέρονται στο άρθρο 1 παράγραφος 2 στοιχείο α) του κανονισμού (ΕΕ) 2017/625. Στήλη «Δικαστικής φύσης» Συνολικός αριθμός δράσεων/μέτρων που εστάλησαν από την αρμόδια αρχή στη δικαστική αρχή, κατά τη διάρκεια του έτους υποβολής στοιχείων, για την αποκατάσταση της συμμόρφωσης με τους κανόνες στους τομείς που αναφέρονται στο άρθρο 1 παράγραφος 2 στοιχείο α) του κανονισμού (ΕΕ) 2017/625.

Σημείο 2. Σκόπιμη ελευθέρωση στο περιβάλλον γενετικώς τροποποιημένων οργανισμών (ΓΤΟ) με σκοπό την παραγωγή τροφίμων και ζωοτροφών

Το σημείο 2 του μέρους II αποτελείται από:

— ένα τετραγωνίδιο που φέρει τον αριθμό 2.1, για την εισαγωγή ελεύθερου κειμένου, για το συνολικό συμπέρασμα σχετικά με το επίπεδο συμμόρφωσης που επιτεύχθηκε,

— έναν πίνακα για τους επίσημους ελέγχους που φέρει τον αριθμό 2.2,

— ένα προαιρετικό τετραγωνίδιο που φέρει τον αριθμό 2.3, για την εισαγωγή ελεύθερου κειμένου, για παρατηρήσεις,

— έναν πίνακα για τις περιπτώσεις μη συμμόρφωσης και τις δράσεις/τα μέτρα που φέρει τον αριθμό 2.4, και

— ένα προαιρετικό τετραγωνίδιο που φέρει τον αριθμό 2.5, για την εισαγωγή ελεύθερου κειμένου, για παρατηρήσεις.

Το τετραγωνίδιο 2.1 θα πρέπει να συμπληρώνεται σύμφωνα με τις οδηγίες του σημείου Α.1.

Στο παρόν σημείο 2, τα κράτη μέλη θα πρέπει να αναφέρουν όλες τις σχετικές πληροφορίες για τους επίσημους ελέγχους που διενεργήθηκαν σχετικά με τη σκόπιμη ελευθέρωση στο περιβάλλον ΓΤΟ με σκοπό την παραγωγή τροφίμων και ζωοτροφών, ειδικότερα στις τρεις ακόλουθες κατηγορίες:

— Εμπορική καλλιέργεια ΓΤΟ με σκοπό την παραγωγή τροφίμων και ζωοτροφών (Μέρος Γ της οδηγίας 2001/18/ΕΚ του Ευρωπαϊκού Κοινοβουλίου και του Συμβουλίου (18)) Για την εμπορική καλλιέργεια ΓΤΟ απαιτείται άδεια σε επίπεδο Ένωσης, η οποία περιλαμβάνει συγκεκριμένες προϋποθέσεις, υπό την έννοια υποχρεώσεων για τους υπεύθυνους επιχειρήσεων, όπως απαιτήσεις επισήμανσης, μέτρα διαχείρισης κινδύνου ή παρακολούθηση των επιπτώσεων στο περιβάλλον. Η εμπορική καλλιέργεια με σκοπό την παραγωγή τροφίμων και ζωοτροφών αφορά μόνο ΓΤΟ οι οποίοι μπορούν να χρησιμοποιηθούν ως τρόφιμα, ζωοτροφές ή πρώτες ύλες για την παραγωγή τροφίμων και ζωοτροφών. Τα κράτη μέλη στα οποία καλλιεργούνται ΓΤΟ θα πρέπει να δηλώσουν τους επίσημους ελέγχους και τα αποτελέσματα των εν λόγω ελέγχων σύμφωνα με τις οδηγίες που παρέχονται παρακάτω. Τα κράτη μέλη στα οποία δεν καλλιεργούνται ΓΤΟ θα πρέπει να δηλώσουν την απουσία καλλιέργειας ΓΤΟ σε αυτό το σημείο της ετήσιας έκθεσης, καθώς και οποιονδήποτε σχετικό νομικό λόγο (ρήτρα εξαίρεσης, μέτρο διασφάλισης, εθνική νομοθεσία κ.λπ.).

— Πειραματικές ελευθερώσεις ΓΤΟ που σχετίζονται με τρόφιμα και ζωοτροφές (Μέρος Β της οδηγίας 2001/18/ΕΚ) Οι πειραματικές ελευθερώσεις ΓΤΟ εγκρίνονται σε εθνικό επίπεδο, σύμφωνα με την οδηγία 2001/18/ΕΚ. Οι πειραματικές ελευθερώσεις ΓΤΟ που σχετίζονται με την παραγωγή τροφίμων και ζωοτροφών αφορούν πειραματικές ελευθερώσεις ΓΤΟ οι οποίοι, όταν διατεθούν στο εμπόριο, μπορούν να χρησιμοποιηθούν ως τρόφιμα, ζωοτροφές ή πρώτες ύλες για την παραγωγή προϊόντων τροφίμων και ζωοτροφών. Τα κράτη μέλη που έχουν συναινέσει σε τέτοιες πειραματικές ελευθερώσεις θα πρέπει να αναφέρουν τους επίσημους ελέγχους και τα αποτελέσματα των εν λόγω ελέγχων σύμφωνα με τις οδηγίες που παρέχονται παρακάτω.

— Σπόροι και αγενές φυτικό πολλαπλασιαστικό υλικό με σκοπό την παραγωγή τροφίμων και ζωοτροφών Οι σπόροι και το αγενές φυτικό πολλαπλασιαστικό υλικό με σκοπό την παραγωγή τροφίμων και ζωοτροφών αφορούν σπόρους για φύτευση που παράγουν φυτά και αγενές φυτικό πολλαπλασιαστικό υλικό που μπορεί στη συνέχεια να χρησιμοποιηθεί για την παραγωγή τροφίμων και ζωοτροφών. Τα κράτη μέλη θα πρέπει να δηλώσουν τους επίσημους ελέγχους σε εγκεκριμένους γενετικώς τροποποιημένους (ΓΤ) σπόρους και αγενές φυτικό πολλαπλασιαστικό υλικό, καθώς και τους επίσημους ελέγχους σε συμβατικούς σπόρους και αγενές φυτικό πολλαπλασιαστικό υλικό για τον εντοπισμό τυχόν παρουσίας ΓΤ υλικού (εγκεκριμένου ή μη εγκεκριμένου). Σύμφωνα με το άρθρο 4 παράγραφος 5 της οδηγίας 2001/18/ΕΚ, οι επίσημοι έλεγχοι πρέπει να διεξάγονται σε οποιοδήποτε στάδιο της διάθεσης στην αγορά (όπως εσωτερική αγορά, εξαγωγές).

Για τον πίνακα 2.2 σχετικά με τους επίσημους ελέγχους, τα κράτη μέλη θα πρέπει να λαμβάνουν υπόψη τις οδηγίες του σημείου Α.2 και την περιγραφή των τριών κατηγοριών παραπάνω.

Τρόπος συμπλήρωσης του πίνακα 2.2 Στήλη «Αριθμός των επίσημων ελέγχων που διενεργήθηκαν» Συνολικός αριθμός των επίσημων ελέγχων που διενεργήθηκαν κατά τη διάρκεια του έτους υποβολής στοιχείων, στις τρεις κατηγορίες που περιγράφονται για τη σκόπιμη ελευθέρωση στο περιβάλλον ΓΤΟ με σκοπό την παραγωγή τροφίμων και ζωοτροφών.

Στο παράρτημα 2 παρέχεται μη εξαντλητικός ενδεικτικός κατάλογος κανόνων, ο οποίος έχει σκοπό να χρησιμεύσει ως καθοδήγηση όσον αφορά τις πληροφορίες σχετικά με τους επίσημους ελέγχους που πρέπει να δηλώνονται για τον τομέα που αναφέρεται στο άρθρο 1 παράγραφος 2 στοιχείο β) του κανονισμού (ΕΕ) 2017/625.

Ο πίνακας 2.4 για τις περιπτώσεις μη συμμόρφωσης διαιρείται σε δύο κύριες στήλες, μία για τις «Περιπτώσεις μη συμμόρφωσης» και άλλη μία για τις «Δράσεις/Μέτρα». Τα κράτη μέλη θα πρέπει να λαμβάνουν υπόψη τις οδηγίες του σημείου Α.3 κατά τη συμπλήρωση αυτού του πίνακα.

Τρόπος συμπλήρωσης της στήλης «Περιπτώσεις μη συμμόρφωσης» του πίνακα 2.4 Στήλη «Ανιχνεύτηκαν κατά τη διενέργεια επίσημων ελέγχων» Συνολικός αριθμός περιπτώσεων μη συμμόρφωσης που ανιχνεύτηκαν κατά τη διάρκεια του έτους υποβολής στοιχείων, στις πέντε κατηγορίες που περιγράφονται όσον αφορά τη σκόπιμη ελευθέρωση στο περιβάλλον ΓΤΟ με σκοπό την παραγωγή τροφίμων και ζωοτροφών. Προαιρετική στήλη «Συνολικός αριθμός υπευθύνων επιχειρήσεων που υποβλήθηκαν σε έλεγχο» Συνολικός αριθμός υπευθύνων επιχειρήσεων για τις πέντε κατηγορίες που περιγράφονται όσον αφορά τη σκόπιμη ελευθέρωση ΓΤΟ στο περιβάλλον με σκοπό την παραγωγή τροφίμων και ζωοτροφών, όπου οι αρμόδιες αρχές διενήργησαν επίσημους ελέγχους κατά τη διάρκεια του έτους υποβολής στοιχείων. Προαιρετική στήλη «Αριθμός υπευθύνων επιχειρήσεων στους οποίους εντοπίστηκαν περιπτώσεις μη συμμόρφωσης μετά από έλεγχο» Συνολικός αριθμός υπευθύνων επιχειρήσεων για τις πέντε κατηγορίες που περιγράφονται όσον αφορά τη σκόπιμη ελευθέρωση ΓΤΟ στο περιβάλλον με σκοπό την παραγωγή τροφίμων και ζωοτροφών, όπου οι αρμόδιες αρχές διενήργησαν επίσημους ελέγχους και εντόπισαν περιπτώσεις μη συμμόρφωσης κατά τη διάρκεια του έτους υποβολής στοιχείων.





Τρόπος συμπλήρωσης της στήλης «Δράσεις/Μέτρα» του πίνακα 2.4 Στήλη «Διοικητικής φύσης» Συνολικός αριθμός δράσεων/μέτρων που ελήφθησαν από τις αρμόδιες αρχές κατά τη διάρκεια του έτους υποβολής στοιχείων, στις πέντε κατηγορίες που περιγράφονται όσον αφορά τη σκόπιμη ελευθέρωση ΓΤΟ στο περιβάλλον με σκοπό την παραγωγή τροφίμων και ζωοτροφών, για την αποκατάσταση της συμμόρφωσης με τους κανόνες στους τομείς που αναφέρονται στο άρθρο 1 παράγραφος 2 στοιχείο β) του κανονισμού (ΕΕ) 2017/625. Στήλη «Δικαστικής φύσης» Συνολικός αριθμός δράσεων/μέτρων που εστάλησαν από την αρμόδια αρχή στη δικαστική αρχή, κατά τη διάρκεια του έτους υποβολής στοιχείων, όσον αφορά τη σκόπιμη ελευθέρωση ΓΤΟ στο περιβάλλον με σκοπό την παραγωγή τροφίμων και ζωοτροφών, για την αποκατάσταση της συμμόρφωσης με τους κανόνες στους τομείς που αναφέρονται στο άρθρο 1 παράγραφος 2 στοιχείο β) του κανονισμού (ΕΕ) 2017/625.

Σημείο 3. Ζωοτροφές και ασφάλεια των ζωοτροφών, σε οποιοδήποτε στάδιο της παραγωγής, της μεταποίησης, της διανομής και της χρήσης των ζωοτροφών, συμπεριλαμβανομένων των κανόνων που αποσκοπούν στη διασφάλιση θεμιτών πρακτικών στις εμπορικές συναλλαγές και στην προστασία της υγείας, των συμφερόντων και της ενημέρωσης των καταναλωτών

Το σημείο 3 του μέρους II αποτελείται από:

— ένα τετραγωνίδιο που φέρει τον αριθμό 3.1, για την εισαγωγή ελεύθερου κειμένου, για το συνολικό συμπέρασμα σχετικά με το επίπεδο συμμόρφωσης που επιτεύχθηκε,

— έναν πίνακα για τους επίσημους ελέγχους που φέρει τον αριθμό 3.2,

— ένα προαιρετικό τετραγωνίδιο που φέρει τον αριθμό 3.3, για την εισαγωγή ελεύθερου κειμένου, για παρατηρήσεις,

— έναν πίνακα για τις περιπτώσεις μη συμμόρφωσης και τις δράσεις/τα μέτρα που φέρει τον αριθμό 3.4, και

— ένα προαιρετικό τετραγωνίδιο που φέρει τον αριθμό 3.5, για την εισαγωγή ελεύθερου κειμένου, για παρατηρήσεις.

Το τετραγωνίδιο 3.1 θα πρέπει να συμπληρώνεται σύμφωνα με τις οδηγίες του σημείου Α.1.

Για τον πίνακα 3.2 σχετικά με τους επίσημους ελέγχους, τα κράτη μέλη θα πρέπει να λαμβάνουν υπόψη τις οδηγίες του σημείου Α.2.

Τρόπος συμπλήρωσης του πίνακα 3.2 Στήλη «Αριθμός εγκαταστάσεων» Συνολικός αριθμός εγκαταστάσεων που χρησιμοποιήθηκαν για τον προγραμματισμό των επίσημων ελέγχων (πιθανότατα στην αρχή του έτους) για τις διάφορες κατηγορίες εγκαταστάσεων. Στήλη «Αριθμός των επίσημων ελέγχων που διενεργήθηκαν» Συνολικός αριθμός των επίσημων ελέγχων που διενεργήθηκαν κατά το έτος υποβολής στοιχείων, στις διάφορες κατηγορίες εγκαταστάσεων ή στις διάφορες κατηγορίες οριζόντιων κανόνων.

Οι επίσημοι έλεγχοι που διενεργήθηκαν στις διάφορες κατηγορίες εγκαταστάσεων καλύπτουν κυρίως απαιτήσεις για την υγιεινή των ζωοτροφών που καθορίζονται στον κανονισμό (ΕΚ) αριθ. 183/2005 του Ευρωπαϊκού Κοινοβουλίου και του Συμβουλίου (19) (π.χ. εγγραφή/έγκριση, δομή, υγιεινή, συντήρηση, αυτοέλεγχος).

Για τις εγκαταστάσεις της κατηγορίας «Εγκαταστάσεις που εγκρίθηκαν σύμφωνα με το άρθρο 10 του κανονισμού (ΕΚ) αριθ. 183/2005 του Ευρωπαϊκού Κοινοβουλίου και του Συμβουλίου», τα κράτη μέλη μπορούν να αναφέρουν τους επίσημους ελέγχους στην επιπρόσθετη προαιρετική σειρά «Πρωτογενείς παραγωγοί που έχουν εγκριθεί σύμφωνα με το άρθρο 10 του κανονισμού (ΕΚ) αριθ. 183/2005», η οποία προσδιορίζεται με αστερίσκο (*). Σε αυτήν την προαιρετική κατηγορία περιλαμβάνονται οι αναμίκτες ζωοτροφών εκμετάλλευσης.

Για τις εγκαταστάσεις της κατηγορίας «Εγκαταστάσεις που έχουν καταχωριστεί σύμφωνα με το άρθρο 9 του κανονισμού (ΕΚ) αριθ. 183/2005 με εξαίρεση την πρωτογενή παραγωγή», τα κράτη μέλη μπορούν να αναφέρουν τους επίσημους ελέγχους στην επιπρόσθετη προαιρετική σειρά «Πρωτογενείς παραγωγοί που έχουν καταχωριστεί σύμφωνα με το άρθρο 9 του κανονισμού (ΕΚ) αριθ. 183/2005 και συμμορφώνονται με τις διατάξεις του παραρτήματος I του εν λόγω κανονισμού», η οποία προσδιορίζεται με αστερίσκο (*).

Η κατηγορία «Υπεύθυνοι επιχειρήσεων (γεωργοί) που χρησιμοποιούν ζωοτροφές» αφορά γεωργούς που διατηρούν ζώα παραγωγής (ζώα που, τελικά, προορίζονται για την τροφική αλυσίδα) οι οποίοι αγοράζουν ζωοτροφές (κάθε είδους) και δίνουν τις εν λόγω ζωοτροφές στα ζώα τους. Οι επίσημοι έλεγχοι σε αυτούς τους υπεύθυνους επιχειρήσεων εστιάζουν, για παράδειγμα, στις ζωοτροφές που χρησιμοποιούνται στις εκμεταλλεύσεις, στον εξοπλισμό που χρησιμοποιείται για τη διανομή των ζωοτροφών, καθώς και στην αποθήκευση των ζωοτροφών [λαμβανομένων υπόψη του άρθρου 7 και των κεφαλαίων I έως IV του παραρτήματος IV του κανονισμού (ΕΚ) αριθ. 999/2001 (20) και του παραρτήματος III του κανονισμού (ΕΚ) αριθ. 767/2009 (21) που εκδόθηκαν αμφότεροι από το Ευρωπαϊκό Κοινοβούλιο και το Συμβούλιο].

Οι κατηγορίες οριζόντιων κανόνων προέρχονται από συγκεκριμένες ενωσιακές διατάξεις που αφορούν επίσημους ελέγχους σε αυτόν τον τομέα του άρθρου 1 παράγραφος 2:

— Οι επίσημοι έλεγχοι όσον αφορά την κατηγορία «Επισήμανση των ζωοτροφών» καλύπτουν απαιτήσεις του κανονισμού (ΕΚ) αριθ. 767/2009 και των σημείων 8 και 9 του τμήματος «Παραγωγή» του παραρτήματος II του κανονισμού (ΕΚ) αριθ. 183/2005 και του κανονισμού (ΕΚ) αριθ 1831/2003 του Ευρωπαϊκού Κοινοβουλίου και του Συμβουλίου (22). Οι έλεγχοι σχετικά με τα συστατικά των ζωοτροφών θα πρέπει να καλύπτουν επίσης την αναγνώριση οποιωνδήποτε συστατικών που δεν έχουν δηλωθεί.

— Οι επίσημοι έλεγχοι όσον αφορά την κατηγορία «Ιχνηλασιμότητα των ζωοτροφών» καλύπτουν τις απαιτήσεις του άρθρου 18 του κανονισμού (ΕΚ) αριθ. 178/2002 και, ειδικότερα, τις απαιτήσεις του σημείου 4 του τμήματος «Έλεγχος της ποιότητας», του σημείου 5 του τμήματος «Παρακολούθηση διοξινών σε έλαια, λίπη και παράγωγα προϊόντα» και του σημείου 2 στοιχείο β) του τμήματος «Τήρηση αρχείων», οι οποίες αναφέρονται όλες στο παράρτημα II του κανονισμού (ΕΚ) αριθ. 183/2005.

— Οι επίσημοι έλεγχοι σχετικά με τις φαρμακούχες ζωοτροφές καλύπτουν τις απαιτήσεις του άρθρου 13 της οδηγίας 90/167/ΕΟΚ του Συμβουλίου (23) για τον καθορισμό των όρων παρασκευής, διάθεσης στην αγορά και χρήσης των φαρμακούχων ζωοτροφών στην Κοινότητα.

Στο παράρτημα 3 παρέχεται μη εξαντλητικός ενδεικτικός κατάλογος κανόνων, ο οποίος έχει σκοπό να χρησιμεύσει ως καθοδήγηση όσον αφορά τις πληροφορίες σχετικά με τους επίσημους ελέγχους που πρέπει να δηλώνονται για τον τομέα που αναφέρεται στο άρθρο 1 παράγραφος 2 στοιχείο γ) του κανονισμού (ΕΕ) 2017/625.

Ο πίνακας 3.4 διαιρείται σε δύο κύριες στήλες, μία για τις «Περιπτώσεις μη συμμόρφωσης» και άλλη μία για τις «Δράσεις/Μέτρα». Τα κράτη μέλη θα πρέπει να λαμβάνουν υπόψη τις οδηγίες του σημείου Α.3 κατά τη συμπλήρωση αυτού του πίνακα.

Τρόπος συμπλήρωσης του πίνακα 3.4 Περιπτώσεις μη συμμόρφωσης Στήλη «Ανιχνεύτηκαν κατά τη διενέργεια επίσημων ελέγχων» Συνολικός αριθμός περιπτώσεων μη συμμόρφωσης που ανιχνεύτηκαν κατά τη διάρκεια του έτους υποβολής στοιχείων για τις διάφορες κατηγορίες εγκαταστάσεων. Προαιρετική στήλη «Συνολικός αριθμός εγκαταστάσεων που υποβλήθηκαν σε έλεγχο» Συνολικός αριθμός εγκαταστάσεων για τις διάφορες κατηγορίες εγκαταστάσεων όπου οι αρμόδιες αρχές διενήργησαν επίσημους ελέγχους κατά τη διάρκεια του έτους υποβολής στοιχείων. Προαιρετική στήλη «Αριθμός εγκαταστάσεων στις οποίες εντοπίστηκαν περιπτώσεις μη συμμόρφωσης μετά από έλεγχο» Συνολικός αριθμός εγκαταστάσεων για τις διάφορες κατηγορίες εγκαταστάσεων όπου οι αρμόδιες αρχές διενήργησαν επίσημους ελέγχους και εντόπισαν περιπτώσεις μη συμμόρφωσης (που αφορούσαν μόνο την εγκατάσταση, είτε δομικές είτε επιχειρησιακές) κατά τη διάρκεια του έτους υποβολής στοιχείων. Στήλη «Περιπτώσεις μη συμμόρφωσης που εντοπίστηκαν» Συνολικός αριθμός περιπτώσεων μη συμμόρφωσης στις διάφορες κατηγορίες οριζόντιων κανόνων που εντόπισαν οι αρμόδιες αρχές κατά τη διενέργεια επίσημων ελέγχων κατά τη διάρκεια του έτους υποβολής στοιχείων.

Οι περιπτώσεις μη συμμόρφωσης στις κατηγορίες οριζόντιων κανόνων προέρχονται από συγκεκριμένες ενωσιακές διατάξεις που αφορούν επίσημους ελέγχους σε αυτόν τον τομέα του άρθρου 1 παράγραφος 2. Οι περιπτώσεις μη συμμόρφωσης που αφορούν την ασφάλεια των προϊόντων σχετίζονται με τα μικροβιολογικά κριτήρια που εφαρμόζονται σε ζωοτροφές [κεφάλαιο I του παραρτήματος X του κανονισμού (ΕΕ) αριθ. 142/2011 της Επιτροπής (24) για τις πρώτες ύλες ζωοτροφών ζωικής προέλευσης και κανονισμός (ΕΚ) αριθ. 999/2001 για τις ζωικές πρωτεΐνες] και τα αποτελέσματα της ανάλυσης για τους επίσημους ελέγχους ζωοτροφών που διενεργήθηκαν σύμφωνα με τους κανόνες του άρθρου 3 του κανονισμού (ΕΚ) αριθ. 152/2009 της Επιτροπής (25) και των άρθρων 4 και 5 του κανονισμού (ΕΕ) αριθ. 619/2011 της Επιτροπής (26).

Τρόπος συμπλήρωσης της στήλης «Δράσεις/Μέτρα» του πίνακα 3.4 Στήλη «Διοικητικής φύσης» Συνολικός αριθμός δράσεων/μέτρων που ελήφθησαν από τις αρμόδιες αρχές κατά τη διάρκεια του έτους υποβολής στοιχείων, στις διάφορες κατηγορίες εγκαταστάσεων και οριζόντιων κανόνων, για την αποκατάσταση της συμμόρφωσης με τους κανόνες στους τομείς που αναφέρονται στο άρθρο 1 παράγραφος 2 στοιχείο γ) του κανονισμού (ΕΕ) 2017/625. Στήλη «Δικαστικής φύσης» Συνολικός αριθμός δράσεων/μέτρων που εστάλησαν από την αρμόδια αρχή στη δικαστική αρχή, κατά τη διάρκεια του έτους υποβολής στοιχείων, στις διάφορες κατηγορίες εγκαταστάσεων και οριζόντιων κανόνων, για την αποκατάσταση της συμμόρφωσης με τους κανόνες στους τομείς που αναφέρονται στο άρθρο 1 παράγραφος 2 στοιχείο γ) του κανονισμού (ΕΕ) 2017/625.

Για τις εγκαταστάσεις της κατηγορίας «Εγκαταστάσεις που εγκρίθηκαν σύμφωνα με το άρθρο 10 του κανονισμού (ΕΚ) αριθ. 183/2005 του Ευρωπαϊκού Κοινοβουλίου και του Συμβουλίου», τα κράτη μέλη μπορούν να αναφέρουν τις περιπτώσεις μη συμμόρφωσης και τις δράσεις/τα μέτρα στην επιπρόσθετη προαιρετική σειρά «Πρωτογενείς παραγωγοί που έχουν εγκριθεί σύμφωνα με το άρθρο 10 του κανονισμού (ΕΚ) αριθ. 183/2005», η οποία προσδιορίζεται με αστερίσκο (*). Σε αυτήν την προαιρετική κατηγορία περιλαμβάνονται οι αναμίκτες ζωοτροφών εκμετάλλευσης.

Για τις εγκαταστάσεις της κατηγορίας «Εγκαταστάσεις που έχουν καταχωριστεί σύμφωνα με το άρθρο 9 του κανονισμού (ΕΚ) αριθ. 183/2005 με εξαίρεση την πρωτογενή παραγωγή», τα κράτη μέλη μπορούν να αναφέρουν τις περιπτώσεις μη συμμόρφωσης και τις δράσεις/τα μέτρα στην επιπρόσθετη προαιρετική σειρά «Πρωτογενείς παραγωγοί που έχουν καταχωριστεί σύμφωνα με το άρθρο 9 του κανονισμού (ΕΚ) αριθ. 183/2005 και συμμορφώνονται με τις διατάξεις του παραρτήματος I του εν λόγω κανονισμού», η οποία προσδιορίζεται με αστερίσκο (*).

Σημείο 4. Απαιτήσεις για την υγεία των ζώων

Πρόκειται για το σημείο 4 του μέρους II και αποτελείται από:

— ένα τετραγωνίδιο που φέρει τον αριθμό 4.1, για την εισαγωγή ελεύθερου κειμένου, για το συνολικό συμπέρασμα σχετικά με το επίπεδο συμμόρφωσης που επιτεύχθηκε,

— έναν πίνακα για τους επίσημους ελέγχους που φέρει τον αριθμό 4.2,

— ένα προαιρετικό τετραγωνίδιο που φέρει τον αριθμό 4.3, για την εισαγωγή ελεύθερου κειμένου, για παρατηρήσεις,

— έναν πίνακα για τις περιπτώσεις μη συμμόρφωσης και τις δράσεις/τα μέτρα που φέρει τον αριθμό 4.4, και

— ένα προαιρετικό τετραγωνίδιο που φέρει τον αριθμό 4.5, για την εισαγωγή ελεύθερου κειμένου, για παρατηρήσεις.

Το τετραγωνίδιο 4.1 θα πρέπει να συμπληρώνεται σύμφωνα με τις οδηγίες του σημείου Α.1.

Στον τομέα της υγείας των ζώων, δηλαδή σε σχέση με την αναγνώριση και την καταγραφή ορισμένων ζώων, υπάρχουν υφιστάμενες απαιτήσεις υποβολής εκθέσεων και καθορισμένα μοντέλα για τις εκθέσεις (27) , (28). Τα εν λόγω μοντέλα έχουν ενσωματωθεί σε έναν ενιαίο πίνακα σε αυτό το σημείο της ετήσιας έκθεσης, ο οποίος καλύπτει περισσότερα από τις απαιτήσεις υποβολής εκθέσεων για την αναγνώριση και την καταγραφή ορισμένων ζώων. Επομένως, για τον πίνακα 4.2 σχετικά με τους επίσημους ελέγχους, τα κράτη μέλη θα πρέπει να λαμβάνουν υπόψη τις οδηγίες του σημείου Α.2.

Τρόπος συμπλήρωσης του πίνακα 4.2 Στήλη «Αριθμός υπευθύνων επιχειρήσεων/εγκαταστάσεων» Συνολικός αριθμός εκμεταλλεύσεων για τις δύο κατηγορίες στις πρώτες δύο σειρές, στην αρχή του έτους υποβολής στοιχείων. Συνολικός αριθμός εγκαταστάσεων για τις υπόλοιπες κατηγορίες, που χρησιμοποιήθηκαν για τον προγραμματισμό των επίσημων ελέγχων (πιθανότατα στην αρχή του έτους). Στήλη «Αριθμός των επίσημων ελέγχων που διενεργήθηκαν» Συνολικός αριθμός των επίσημων ελέγχων που διενεργήθηκαν κατά το έτος υποβολής στοιχείων, στις διάφορες κατηγορίες εκμεταλλεύσεων/εγκαταστάσεων. Στήλη «Αριθμός ζώων που έχουν καταχωριστεί (στην αρχή της περιόδου αναφοράς ή σε άλλη εθνική ημερομηνία αναφοράς για στατιστικά στοιχεία που αφορούν τα ζώα)» Συνολικός αριθμός των ζώων που καταχωρίστηκαν για τις κατηγορίες που αφορούν την αναγνώριση και την καταγραφή βοοειδών στην αρχή του έτους αναφοράς ή σε άλλη εθνική ημερομηνία αναφοράς για στατιστικά στοιχεία που αφορούν τα ζώα. Στήλη «Αριθμός ζώων που έχουν καταχωριστεί (στην αρχή του έτους αναφοράς ή σε άλλη εθνική ημερομηνία αναφοράς για στατιστικά στοιχεία που αφορούν τα ζώα)» Συνολικός αριθμός των ζώων που καταχωρίστηκαν για τις κατηγορίες που αφορούν την αναγνώριση και την καταγραφή αιγοπροβάτων στην αρχή του έτους αναφοράς ή σε άλλη εθνική ημερομηνία αναφοράς για στατιστικά στοιχεία που αφορούν τα ζώα. Στήλη «Αριθμός ζώων που ελέγχθηκαν» Συνολικός αριθμός των ζώων που ελέγχθηκαν για τις κατηγορίες που αφορούν την αναγνώριση και καταγραφή βοοειδών και αιγοπροβάτων κατά τη διάρκεια του έτους υποβολής στοιχείων.

Για τις εγκαταστάσεις στις κατηγορίες «Εγκεκριμένες εγκαταστάσεις υδατοκαλλιέργειας», «Κέντρα συλλογής σπέρματος», «Κέντρα αποθήκευσης σπέρματος» και «Ομάδες συλλογής/παραγωγής εμβρύων», τα κράτη μέλη μπορούν να αναφέρουν τους επίσημους ελέγχους στις πρόσθετες προαιρετικές σειρές που παρέχονται (σχετικά με ζωικά είδη για τα οποία υπάρχουν συγκεκριμένες ενωσιακές διατάξεις), οι οποίες προσδιορίζονται με αστερίσκο (*).

Στο παράρτημα 4 παρέχεται μη εξαντλητικός ενδεικτικός κατάλογος κανόνων, ο οποίος έχει σκοπό να χρησιμεύσει ως καθοδήγηση όσον αφορά τις πληροφορίες σχετικά με τους επίσημους ελέγχους που πρέπει να δηλώνονται για τον τομέα που αναφέρεται στο άρθρο 1 παράγραφος 2 στοιχείο δ) του κανονισμού (ΕΕ) 2017/625.

Ο πίνακας 4.4 για τις περιπτώσεις μη συμμόρφωσης διαιρείται σε δύο κύριες στήλες, μία για τις «Περιπτώσεις μη συμμόρφωσης» και άλλη μία για τις «Δράσεις/Μέτρα». Τα κράτη μέλη θα πρέπει να λαμβάνουν υπόψη τις οδηγίες του σημείου Α.3 κατά τη συμπλήρωση αυτού του πίνακα.

Στη στήλη «Περιπτώσεις μη συμμόρφωσης», τα κράτη μέλη θα πρέπει να συμπληρώνουν τον πίνακα ως εξής:

Τρόπος συμπλήρωσης της στήλης «Περιπτώσεις μη συμμόρφωσης» του πίνακα 4.4 Στήλη «Αριθμός εκμεταλλεύσεων/εγκαταστάσεων με περιπτώσεις μη συμμόρφωσης» Συνολικός αριθμός εκμεταλλεύσεων/εγκαταστάσεων στις οποίες ανιχνεύτηκαν περιπτώσεις μη συμμόρφωσης κατά τη διάρκεια του έτους υποβολής στοιχείων στις διάφορες κατηγορίες.

Για τις εγκαταστάσεις στις κατηγορίες «Εγκεκριμένες εγκαταστάσεις υδατοκαλλιέργειας», «Κέντρα συλλογής σπέρματος», «Κέντρα αποθήκευσης σπέρματος» και «Ομάδες συλλογής/παραγωγής εμβρύων», τα κράτη μέλη μπορούν να αναφέρουν τις περιπτώσεις μη συμμόρφωσης στις επιπρόσθετες προαιρετικές σειρές που παρέχονται (σχετικά με ζωικά είδη για τα οποία υπάρχουν συγκεκριμένες ενωσιακές διατάξεις), οι οποίες προσδιορίζονται με αστερίσκο (*).

Στη στήλη «Δράσεις/Μέτρα», τα κράτη μέλη θα πρέπει να λαμβάνουν υπόψη ότι οι δράσεις/τα μέτρα που ελήφθησαν είναι συνέπεια των περιπτώσεων μη συμμόρφωσης που εντοπίστηκαν (και όχι υπονοιών ή της επιβεβαίωσης νόσου ή της παύσης δραστηριοτήτων).

Τρόπος συμπλήρωσης της στήλης «Δράσεις/Μέτρα» του πίνακα 4.4 Στήλη «Διοικητικής φύσης» Συνολικός αριθμός δράσεων/μέτρων που ελήφθησαν από τις αρμόδιες αρχές κατά τη διάρκεια του έτους υποβολής στοιχείων, στις διάφορες κατηγορίες εγκαταστάσεων και οριζόντιων κανόνων, για την αποκατάσταση της συμμόρφωσης με τους κανόνες στους τομείς που αναφέρονται στο άρθρο 1 παράγραφος 2 στοιχείο δ) του κανονισμού (ΕΕ) 2017/625. Στήλη «Δικαστικής φύσης» Συνολικός αριθμός δράσεων/μέτρων που εστάλησαν από την αρμόδια αρχή στη δικαστική αρχή, κατά τη διάρκεια του έτους υποβολής στοιχείων, για την αποκατάσταση της συμμόρφωσης με τους κανόνες στους τομείς που αναφέρονται στο άρθρο 1 παράγραφος 2 στοιχείο δ) του κανονισμού (ΕΕ) 2017/625. Στήλη «Περιορισμός των μετακινήσεων μεμονωμένων ζώων» Στήλη «Μολυσμένα ζώα» Συνολικός αριθμός μεμονωμένων βοοειδών στις μετακινήσεις των οποίων επιβλήθηκαν περιορισμοί από τις αρμόδιες αρχές, κατά τη διάρκεια του έτους υποβολής στοιχείων. Στήλη «Μολυσμένες εκμεταλλεύσεις» Συνολικός αριθμός εκμεταλλεύσεων βοοειδών που επλήγησαν από περιορισμούς στις μετακινήσεις μεμονωμένων βοοειδών, οι οποίες επιβλήθηκαν από τις αρμόδιες αρχές, κατά τη διάρκεια του έτους υποβολής στοιχείων. Στήλη «Περιορισμός των μετακινήσεων όλων των ζώων»: Στήλη «Μολυσμένα ζώα» Συνολικός αριθμός μεμονωμένων βοοειδών οι μετακινήσεις των οποίων περιορίστηκαν λόγω περιορισμού που επιβλήθηκε από τις αρμόδιες αρχές στις μετακινήσεις όλων των ζώων στην εκμετάλλευση, κατά τη διάρκεια του έτους υποβολής στοιχείων. Στήλη «Μολυσμένες εκμεταλλεύσεις» Συνολικός αριθμός εκμεταλλεύσεων βοοειδών που επλήγησαν από περιορισμούς στις μετακινήσεις όλων των βοοειδών της εκμετάλλευσης, οι οποίες επιβλήθηκαν από τις αρμόδιες αρχές, κατά τη διάρκεια του έτους υποβολής στοιχείων. Στήλη «Θανάτωση ζώων»: Στήλη «Μολυσμένα ζώα» Συνολικός αριθμός μεμονωμένων βοοειδών που σφαγιάστηκαν ή θανατώθηκαν με εντολή των αρμόδιων αρχών, κατά τη διάρκεια του έτους υποβολής στοιχείων. Στήλη «Μολυσμένες εκμεταλλεύσεις» Συνολικός αριθμός εκμεταλλεύσεων βοοειδών που επλήγησαν από τη σφαγή ή θανάτωση βοοειδών της εκμετάλλευσης, με εντολή των αρμόδιων αρχών, κατά τη διάρκεια του έτους υποβολής στοιχείων.

Για τις εγκαταστάσεις στις κατηγορίες «Εγκεκριμένες εγκαταστάσεις υδατοκαλλιέργειας», «Κέντρα συλλογής σπέρματος», «Κέντρα αποθήκευσης σπέρματος» και «Ομάδες συλλογής/παραγωγής εμβρύων», τα κράτη μέλη μπορούν να αναφέρουν τις δράσεις/τα μέτρα στις επιπρόσθετες προαιρετικές σειρές που παρέχονται (σχετικά με ζωικά είδη για τα οποία υπάρχουν συγκεκριμένες ενωσιακές διατάξεις), οι οποίες προσδιορίζονται με αστερίσκο (*).

Σημείο 5. Πρόληψη και ελαχιστοποίηση των κινδύνων για την υγεία των ανθρώπων και των ζώων οι οποίοι οφείλονται σε ζωικά υποπροϊόντα και σε παράγωγα προϊόντα

Το σημείο 5 του μέρους II αποτελείται από:

— ένα τετραγωνίδιο που φέρει τον αριθμό 5.1, για την εισαγωγή ελεύθερου κειμένου, για το συνολικό συμπέρασμα σχετικά με το επίπεδο συμμόρφωσης που επιτεύχθηκε,

— έναν πίνακα για τους επίσημους ελέγχους που φέρει τον αριθμό 5.2,

— ένα προαιρετικό τετραγωνίδιο που φέρει τον αριθμό 5.3, για την εισαγωγή ελεύθερου κειμένου, για παρατηρήσεις,

— έναν πίνακα για τις περιπτώσεις μη συμμόρφωσης και τις δράσεις/τα μέτρα που φέρει τον αριθμό 5.4, και

— ένα προαιρετικό τετραγωνίδιο που φέρει τον αριθμό 5.5, για την εισαγωγή ελεύθερου κειμένου, για παρατηρήσεις.

Το τετραγωνίδιο 5.1 θα πρέπει να συμπληρώνεται σύμφωνα με τις οδηγίες του σημείου Α.1.

Για τον πίνακα 5.2 σχετικά με τους επίσημους ελέγχους, τα κράτη μέλη θα πρέπει να λαμβάνουν υπόψη τις οδηγίες του σημείου Α.2.

Τρόπος συμπλήρωσης του πίνακα 5.2 Στήλη «Αριθμός εγκαταστάσεων/μονάδων» Συνολικός αριθμός εγκαταστάσεων/μονάδων που χρησιμοποιήθηκαν για τον προγραμματισμό των επίσημων ελέγχων (πιθανότατα στην αρχή του έτους) για τις διάφορες κατηγορίες εγκαταστάσεων/μονάδων. Στήλη «Αριθμός των επίσημων ελέγχων που διενεργήθηκαν» Συνολικός αριθμός των επίσημων ελέγχων που διενεργήθηκαν κατά το έτος υποβολής στοιχείων, στις διάφορες κατηγορίες εγκαταστάσεων/μονάδων ή στις διάφορες κατηγορίες οριζόντιων κανόνων.

Οι επίσημοι έλεγχοι που διενεργήθηκαν στις διάφορες κατηγορίες εγκαταστάσεων/μονάδων καλύπτουν κυρίως απαιτήσεις υγιεινής που καθορίζονται στον κανονισμό (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου (29) (π.χ. εγγραφή/έγκριση, δομή, υγιεινή, συντήρηση, αυτοέλεγχος).

Οι επίσημοι έλεγχοι που πρέπει να διενεργηθούν σύμφωνα με τον οριζόντιο κανόνα προέρχονται από συγκεκριμένες ενωσιακές διατάξεις που αφορούν επίσημους ελέγχους σε αυτόν τον τομέα του άρθρου 1 παράγραφος 2, δηλαδή την επισήμανση και την ιχνηλασιμότητα των ζωικών υποπροϊόντων και των παράγωγων προϊόντων, σύμφωνα με τον κανονισμό (ΕΚ) αριθ. 1069/2009.

Για λόγους σαφήνειας και προκειμένου να συγκεντρωθούν τα στοιχεία που αναφέρονται σχετικά με τους επίσημους ελέγχους σε ζωικά υποπροϊόντα/παράγωγα προϊόντα σε ένα σημείο, θα πρέπει να εφαρμόζονται οι ακόλουθες οδηγίες:

— Οι επίσημοι έλεγχοι όσον αφορά τα ζωικά υποπροϊόντα/παράγωγα προϊόντα (όπως ταυτοποίηση και συλλογή), όταν η επαλήθευση πραγματοποιείται σε υπεύθυνους επιχειρήσεων που χειρίζονται (αλλά δεν μεταποιούν ή μεταφέρουν) ζωικά υποπροϊόντα/παράγωγα προϊόντα, θα πρέπει να αναφέρονται στη στήλη «Ανά οριζόντιο κανόνα» του πίνακα 5.2. Συνεπώς, οι περιπτώσεις μη συμμόρφωσης που ανιχνεύονται κατά τη διάρκεια αυτών των επίσημων ελέγχων θα πρέπει να αναφέρονται στη στήλη «Ανά οριζόντιο κανόνα» του πίνακα 5.4.

— Οι επίσημοι έλεγχοι όσον αφορά τα ζωικά υποπροϊόντα/παράγωγα προϊόντα (όπως μεταφορά, επεξεργασία, χρήση και απόρριψη), όταν η επαλήθευση πραγματοποιείται σε εγκαταστάσεις ή μονάδες που μεταποιούν ζωικά υποπροϊόντα/παράγωγα προϊόντα, θα πρέπει να αναφέρονται στη στήλη «Ανά εγκατάσταση/μονάδα» του πίνακα 5.2. Συνεπώς, οι περιπτώσεις μη συμμόρφωσης που ανιχνεύονται κατά τη διάρκεια αυτών των επίσημων ελέγχων θα πρέπει να αναφέρονται στη στήλη «Ανά εγκαταστάσεις/μονάδες» του πίνακα 5.4.

Στο παράρτημα 5 παρέχεται μη εξαντλητικός ενδεικτικός κατάλογος κανόνων, ο οποίος έχει σκοπό να χρησιμεύσει ως καθοδήγηση όσον αφορά τις πληροφορίες σχετικά με τους επίσημους ελέγχους που πρέπει να δηλώνονται για τον τομέα που αναφέρεται στο άρθρο 1 παράγραφος 2 στοιχείο ε) του κανονισμού (ΕΕ) 2017/625.

Ο πίνακας 5.4 για τις περιπτώσεις μη συμμόρφωσης και τις δράσεις/τα μέτρα διαιρείται σε δύο κύριες στήλες, μία για τις «Περιπτώσεις μη συμμόρφωσης» και άλλη μία για τις «Δράσεις/Μέτρα». Τα κράτη μέλη θα πρέπει να λαμβάνουν υπόψη τις οδηγίες του σημείου Α.3 κατά τη συμπλήρωση αυτού του πίνακα.

Τρόπος συμπλήρωσης του πίνακα 5.4 Περιπτώσεις μη συμμόρφωσης Στήλη «Ανιχνεύτηκαν κατά τη διενέργεια επίσημων ελέγχων» Συνολικός αριθμός περιπτώσεων μη συμμόρφωσης που ανιχνεύτηκαν κατά τη διάρκεια του έτους υποβολής στοιχείων για τις διάφορες κατηγορίες εγκαταστάσεων/μονάδων. Προαιρετική στήλη «Συνολικός αριθμός εγκαταστάσεων/μονάδων που υποβλήθηκαν σε έλεγχο» Συνολικός αριθμός εγκαταστάσεων/μονάδων για τις διάφορες κατηγορίες εγκαταστάσεων/μονάδων όπου οι αρμόδιες αρχές διενήργησαν επίσημους ελέγχους κατά τη διάρκεια του έτους υποβολής στοιχείων. Προαιρετική στήλη «Αριθμός εγκαταστάσεων/μονάδων στις οποίες εντοπίστηκαν περιπτώσεις μη συμμόρφωσης μετά από έλεγχο» Συνολικός αριθμός εγκαταστάσεων/μονάδων για τις διάφορες κατηγορίες εγκαταστάσεων/μονάδων όπου οι αρμόδιες αρχές διενήργησαν επίσημους ελέγχους και εντόπισαν περιπτώσεις μη συμμόρφωσης (που αφορούσαν μόνο την εγκατάσταση ή τη μονάδα, είτε δομικές είτε επιχειρησιακές) κατά τη διάρκεια του έτους υποβολής στοιχείων. Στήλη «Αριθμός περιπτώσεων μη συμμόρφωσης που εντοπίστηκαν» Συνολικός αριθμός περιπτώσεων μη συμμόρφωσης στις διάφορες κατηγορίες οριζόντιων κανόνων που εντόπισαν οι αρμόδιες αρχές κατά τη διενέργεια επίσημων ελέγχων κατά τη διάρκεια του έτους υποβολής στοιχείων.

Οι περιπτώσεις μη συμμόρφωσης στις κατηγορίες οριζόντιων κανόνων προέρχονται από συγκεκριμένες ενωσιακές διατάξεις που αφορούν επίσημους ελέγχους σε αυτόν τον τομέα του άρθρου 1 παράγραφος 2 στοιχείο ε). Οι περιπτώσεις μη συμμόρφωσης με τους κανόνες για την ασφάλεια των ζωικών υποπροϊόντων/παράγωγων προϊόντων αφορούν τα αποτελέσματα των επίσημων ελέγχων που διενεργήθηκαν σύμφωνα με τους κανόνες του κεφαλαίου VII του κανονισμού (ΕΕ) αριθ. 142/2011.

Για την κατηγορία «Μη συμμόρφωση προϊόντων», τα κράτη μέλη μπορούν να αναφέρουν τις περιπτώσεις μη συμμόρφωσης στις επιπρόσθετες προαιρετικές σειρές που παρέχονται (που αφορούν τις κατηγορίες ζωικών υποπροϊόντων για τις οποίες υπάρχουν συγκεκριμένες ενωσιακές διατάξεις), οι οποίες προσδιορίζονται με αστερίσκο (*).

Τρόπος συμπλήρωσης της στήλης «Δράσεις/Μέτρα» του πίνακα 5.4 Στήλη «Διοικητικής φύσης» Συνολικός αριθμός δράσεων/μέτρων που ελήφθησαν από τις αρμόδιες αρχές κατά τη διάρκεια του έτους υποβολής στοιχείων, στις διάφορες κατηγορίες εγκαταστάσεων/μονάδων και οριζόντιων κανόνων, για την αποκατάσταση της συμμόρφωσης με τους κανόνες στους τομείς που αναφέρονται στο άρθρο 1 παράγραφος 2 στοιχείο ε) του κανονισμού (ΕΕ) 2017/625. Στήλη «Δικαστικής φύσης» Συνολικός αριθμός δράσεων/μέτρων που εστάλησαν από την αρμόδια αρχή στη δικαστική αρχή, κατά τη διάρκεια του έτους υποβολής στοιχείων, για την αποκατάσταση της συμμόρφωσης με τους κανόνες στους τομείς που αναφέρονται στο άρθρο 1 παράγραφος 2 στοιχείο ε) του κανονισμού (ΕΕ) 2017/625.

Για την κατηγορία «Μη συμμόρφωση προϊόντων», τα κράτη μέλη μπορούν να αναφέρουν τις δράσεις/τα μέτρα στις επιπρόσθετες προαιρετικές σειρές που παρέχονται (που αφορούν τις κατηγορίες ζωικών υποπροϊόντων για τις οποίες υπάρχουν συγκεκριμένες ενωσιακές διατάξεις), οι οποίες προσδιορίζονται με αστερίσκο (*).

Σημείο 6. Απαιτήσεις για την καλή μεταχείριση των ζώων

Το σημείο 6 του μέρους II αποτελείται από:

— ένα τετραγωνίδιο που φέρει τον αριθμό 6.1, για την εισαγωγή ελεύθερου κειμένου, για το συνολικό συμπέρασμα σχετικά με το επίπεδο συμμόρφωσης που επιτεύχθηκε,

— έναν πίνακα για τους επίσημους ελέγχους, τις περιπτώσεις μη συμμόρφωσης και τα μέτρα που ελήφθησαν από τις αρχές σχετικά με την καλή μεταχείριση των ζώων στα εκτροφεία, ο οποίος φέρει τον αριθμό 6.2,

— ένα τετραγωνίδιο που φέρει τον αριθμό 6.3, για την εισαγωγή ελεύθερου κειμένου σχετικά με την ανάλυση και το σχέδιο δράσης για την καλή μεταχείριση των ζώων στα εκτροφεία,

— έναν πίνακα για τους επίσημους ελέγχους, τις περιπτώσεις μη συμμόρφωσης και τα μέτρα που ελήφθησαν από τις αρχές σχετικά με την καλή μεταχείριση των ζώων κατά τη μεταφορά, ο οποίος φέρει τον αριθμό 6.4,

— ένα τετραγωνίδιο που φέρει τον αριθμό 6.5, για την εισαγωγή ελεύθερου κειμένου σχετικά με την ανάλυση και το σχέδιο δράσης για την καλή μεταχείριση των ζώων κατά τη μεταφορά,

— ένα τετραγωνίδιο που φέρει τον αριθμό 6.6, για την εισαγωγή ελεύθερου κειμένου, σχετικά με την καλή μεταχείριση των ζώων κατά τη θανάτωσή τους·

— ένα προαιρετικό τετραγωνίδιο που φέρει τον αριθμό 6.7, για την εισαγωγή ελεύθερου κειμένου, για παρατηρήσεις.

Το τετραγωνίδιο 6.1 θα πρέπει να συμπληρώνεται σύμφωνα με τις οδηγίες του σημείου Α.1.

Στον τομέα της καλής μεταχείρισης των ζώων στα εκτροφεία, και για την εκπλήρωση των υποχρεώσεων σύμφωνα με το άρθρο 6 παράγραφος 2 της οδηγίας 98/58/ΕΚ του Συμβουλίου (30), το άρθρο 8 παράγραφος 2 της οδηγίας 1999/74/ΕΚ του Συμβουλίου (31), το άρθρο 7 παράγραφος 2 της οδηγίας 2007/43/ΕΚ του Συμβουλίου (32), το άρθρο 7 παράγραφος 3 της οδηγίας 2008/119/ΕΚ του Συμβουλίου (33) και το άρθρο 8 παράγραφος 3 της οδηγίας 2008/120/ΕΚ του Συμβουλίου (34), τα κράτη μέλη θα πρέπει να υποβάλουν τις πληροφορίες που περιλαμβάνονται στον πίνακα 6.2. Σε αυτόν τον πίνακα παρουσιάζονται οι επίσημοι έλεγχοι που διενεργήθηκαν, τα είδη και ο αριθμός των περιπτώσεων μη συμμόρφωσης και τα μέτρα που ελήφθησαν από τις αρμόδιες αρχές, πληροφορίες που θεωρούνται οι πλέον χρήσιμες για να καταδειχθεί το επίπεδο συμμόρφωσης με τους κανόνες για την καλή μεταχείριση των ζώων στα εκτροφεία.

Οι επίσημοι έλεγχοι σε κοτόπουλα που εκτρέφονται για την παραγωγή κρέατος περιλαμβάνονται ως χωριστή κατηγορία στον πίνακα 6.2, διότι, σύμφωνα με την οδηγία 2007/43/ΕΚ, απαιτείται επίσης ετήσια υποβολή εκθέσεων σχετικά με τους ελέγχους σε αυτά τα ζώα.

Τρόπος συμπλήρωσης του πίνακα 6.2 Στήλη «Αριθμός μονάδων παραγωγής» Συνολικός αριθμός μονάδων παραγωγής που χρησιμοποιήθηκαν για τον προγραμματισμό των επίσημων ελέγχων (πιθανότατα στην αρχή του έτους) για τις διάφορες κατηγορίες ζώων. Στήλη «Αριθμός των επίσημων ελέγχων που διενεργήθηκαν» Συνολικός αριθμός των επίσημων ελέγχων που διενεργήθηκαν κατά το έτος υποβολής στοιχείων, στις διάφορες κατηγορίες ζώων. Στήλη «Περιπτώσεις μη συμμόρφωσης»: Προαιρετική στήλη «Συνολικός αριθμός τόπων παραγωγής που υποβλήθηκαν σε έλεγχο*» Συνολικός αριθμός τόπων παραγωγής για τις διάφορες κατηγορίες ζώων όπου οι αρμόδιες αρχές διενήργησαν επίσημους ελέγχους κατά τη διάρκεια του έτους υποβολής στοιχείων. Στήλη «Αριθμός τόπων παραγωγής στους οποίους εντοπίστηκαν περιπτώσεις μη συμμόρφωσης μετά από έλεγχο» Συνολικός αριθμός τόπων παραγωγής για τις διάφορες κατηγορίες ζώων όπου οι αρμόδιες αρχές διενήργησαν επίσημους ελέγχους και εντόπισαν περιπτώσεις μη συμμόρφωσης κατά τη διάρκεια του έτους υποβολής στοιχείων. Στήλη «Δράσεις/Μέτρα»: Στήλη «Διοικητικής φύσης» Συνολικός αριθμός δράσεων/μέτρων που ελήφθησαν από τις αρμόδιες αρχές κατά τη διάρκεια του έτους υποβολής στοιχείων, στις διάφορες κατηγορίες ζώων, για την αποκατάσταση της συμμόρφωσης με τους κανόνες στους τομείς που αναφέρονται στο άρθρο 1 παράγραφος 2 στοιχείο στ) του κανονισμού (ΕΕ) 2017/625. Στήλη «Δικαστικής φύσης» Συνολικός αριθμός δράσεων/μέτρων που εστάλησαν από την αρμόδια αρχή στη δικαστική αρχή, κατά τη διάρκεια του έτους υποβολής στοιχείων, για την αποκατάσταση της συμμόρφωσης με τους κανόνες στους τομείς που αναφέρονται στο άρθρο 1 παράγραφος 2 στοιχείο στ) του κανονισμού (ΕΕ) 2017/625.

Στη σειρά «Άλλα (να προσδιοριστούν)», τα κράτη μέλη θα πρέπει να προσδιορίζουν ένα ή περισσότερα από τα είδη που αναφέρονται στο αναπτυσσόμενο μενού, τα οποία δεν προσδιορίστηκαν στις προηγούμενες σειρές. Οποιοιδήποτε επίσημοι έλεγχοι άλλων ειδών που διενεργήθηκαν για την επίτευξη του στόχου που προσδιορίζεται στο ΠΟΕΣΕ θα πρέπει να αναφέρονται επίσης στον πίνακα, σε αυτή τη σειρά.

Τα κράτη μέλη θα πρέπει να χρησιμοποιήσουν τα στοιχεία που υποβλήθηκαν στον πίνακα 6.2 ως μέρος της ανάλυσης των σοβαρότερων ευρημάτων μη συμμόρφωσης. Αυτές οι αναλύσεις θα πρέπει να αποτελέσουν τη βάση για ένα εθνικό σχέδιο δράσης που καλύπτει αυτά τα ευρήματα για την πρόληψη ή τη μείωση της εμφάνισής τους τα επόμενα έτη. Σύμφωνα με το άρθρο 6 παράγραφος 2 της οδηγίας 98/58/ΕΚ,το άρθρο 8 παράγραφος 2 της οδηγίας 1999/74/ΕΚ, το άρθρο 7 παράγραφος 2 της οδηγίας 2007/43/ΕΚ, το άρθρο 7 παράγραφος 3 της οδηγίας 2008/119/ΕΚ και το άρθρο 8 παράγραφος 3 της οδηγίας 2008/120/ΕΚ, όπως τροποποιήθηκαν αντίστοιχα από το άρθρο 151 παράγραφος 2 στοιχείο β), το άρθρο 152 παράγραφος 1 στοιχείο β), το άρθρο 156 παράγραφος 2 στοιχείο β), το άρθρο 157 παράγραφος 2 στοιχείο β) και το άρθρο 158 παράγραφος 2 στοιχείο β) του κανονισμού (ΕΕ) 2017/625, τα κράτη μέλη θα πρέπει να υποβάλουν τις αναλύσεις και τα εθνικά σχέδια δράσης στο τετραγωνίδιο 6.3.

Στον τομέα της καλής μεταχείρισης των ζώων κατά τη μεταφορά και για την εκπλήρωση των υποχρεώσεων σύμφωνα με το άρθρο 27 παράγραφος 2 του κανονισμού (ΕΚ) αριθ. 1/2005 του Συμβουλίου (35), τα κράτη μέλη θα πρέπει να υποβάλουν τις πληροφορίες που περιλαμβάνονται στον πίνακα 6.4. Σε αυτόν τον πίνακα παρουσιάζονται οι επίσημοι έλεγχοι που διενεργήθηκαν, τα είδη και ο αριθμός των περιπτώσεων μη συμμόρφωσης και τα μέτρα που ελήφθησαν από τις αρμόδιες αρχές, πληροφορίες που θεωρούνται οι πλέον χρήσιμες για να καταδειχθεί το επίπεδο συμμόρφωσης με τους κανόνες για την καλή μεταχείριση των ζώων κατά τη μεταφορά. Το πεδίο εφαρμογής των επίσημων ελέγχων σχετικά με την καλή μεταχείριση των ζώων κατά τη μεταφορά περιλαμβάνει τον τόπο αναχώρησης, τη διάρκεια της μεταφοράς (μεταξύ άλλων ελέγχους σε σταθμούς ελέγχου και σημεία εξόδου), τον τόπο προορισμού και τους ελέγχους μετά την ολοκλήρωση της μεταφοράς.

Τρόπος συμπλήρωσης του πίνακα 6.4 Στήλη «Αριθμός των επίσημων ελέγχων που διενεργήθηκαν» Συνολικός αριθμός επίσημων ελέγχων σχετικά με την προστασία των ζώων κατά τη μεταφορά, οι οποίοι διενεργήθηκαν κατά το έτος υποβολής στοιχείων, ανά είδος ζώων. Στήλη «Αριθμός και κατηγορία περιπτώσεων μη συμμόρφωσης»: Στήλη «1. Καταλληλότητα των ζώων να ταξιδέψουν» Συνολικός αριθμός περιπτώσεων μη συμμόρφωσης που ανιχνεύτηκαν από τις αρμόδιες αρχές, ανά είδος ζώων, σχετικά με την καταλληλότητα των ζώων να ταξιδέψουν [άρθρο 3 στοιχείο β), κεφάλαιο I και σημείο 1.9 του κεφαλαίου VI του παραρτήματος I του κανονισμού (ΕΚ) αριθ. 1/2005]. Στήλη «2. Πρακτικές μεταφοράς, διαθέσιμος χώρος, ύψος» Συνολικός αριθμός περιπτώσεων μη συμμόρφωσης που ανιχνεύτηκαν από τις αρμόδιες αρχές, ανά είδος ζώων, σχετικά με τις πρακτικές μεταφοράς, τον διαθέσιμο χώρο και το εσωτερικό ύψος [άρθρο 3 στοιχεία δ), ε) και ζ), σημείο 1.2 του κεφαλαίου II και κεφάλαια III και VII του παραρτήματος I του κανονισμού (ΕΚ) αριθ. 1/2005]. Στήλη «3. Μέσο μεταφοράς» Συνολικός αριθμός περιπτώσεων μη συμμόρφωσης που ανιχνεύτηκαν από τις αρμόδιες αρχές, ανά είδος ζώων, σχετικά με τα μέσα μεταφοράς και τις πρόσθετες διατάξεις για τα πλοία μεταφοράς ζώων ή τα πλοία μεταφοράς εμπορευματοκιβωτίων θαλάσσης και για τα ταξίδια μεγάλης διάρκειας [άρθρο 3 στοιχεία γ) και η), και κεφάλαια II, IV και VI του παραρτήματος I του κανονισμού (ΕΚ) αριθ. 1/2005]. Στήλη «4. Νερό, ζωοτροφές, ταξίδια και περίοδοι ανάπαυσης» Συνολικός αριθμός περιπτώσεων μη συμμόρφωσης που ανιχνεύτηκαν από τις αρμόδιες αρχές, ανά είδος ζώων, σχετικά με την παροχή νερού και τροφής, τους χρόνους ταξιδιού και τις περιόδους ανάπαυσης [άρθρο 3 στοιχεία α), στ) και η), και κεφάλαιο V του παραρτήματος I του κανονισμού (ΕΚ) αριθ. 1/2005]. Στήλη «5. Έγγραφα» Συνολικός αριθμός περιπτώσεων μη συμμόρφωσης που ανιχνεύτηκαν από τις αρμόδιες αρχές, ανά είδος ζώων, σχετικά με τα έγγραφα μεταφοράς, τις άδειες των μεταφορέων, τα πιστοποιητικά επαγγελματικής ικανότητας των οδηγών, την έγκριση του μεταφορικού μέσου και τα ημερολόγια ταξιδίου, εκτός από τις περιπτώσεις μη συμμόρφωσης που αναφέρονται στην κατηγορία 4 [άρθρο 4, άρθρο 5 παράγραφος 4, άρθρο 6 παράγραφοι 1, 5 και 8, άρθρο 17 παράγραφος 2 και παράρτημα II του κανονισμού (ΕΚ) αριθ. 1/2005]. Στήλη «6. Άλλα» Συνολικός αριθμός περιπτώσεων μη συμμόρφωσης που ανιχνεύτηκαν από τις αρμόδιες αρχές, ανά είδος ζώων, οι οποίες δεν περιλαμβάνονται στις προηγούμενες κατηγορίες. Στήλη «Δράσεις/Μέτρα»: Στήλη «Διοικητικής φύσης» Συνολικός αριθμός δράσεων/μέτρων που ελήφθησαν από τις αρμόδιες αρχές κατά τη διάρκεια του έτους υποβολής στοιχείων, στις διάφορες κατηγορίες εγκαταστάσεων και οριζόντιων κανόνων, για την αποκατάσταση της συμμόρφωσης με τους κανόνες στους τομείς που αναφέρονται στο άρθρο 1 παράγραφος 2 στοιχείο στ) του κανονισμού (ΕΕ) 2017/625. Στήλη «Δικαστικής φύσης» Συνολικός αριθμός δράσεων/μέτρων που εστάλησαν από την αρμόδια αρχή στη δικαστική αρχή, κατά τη διάρκεια του έτους υποβολής στοιχείων, για την αποκατάσταση της συμμόρφωσης με τους κανόνες στους τομείς που αναφέρονται στο άρθρο 1 παράγραφος 2 στοιχείο στ) του κανονισμού (ΕΕ) 2017/625.

Τα κράτη μέλη θα πρέπει να χρησιμοποιήσουν τα στοιχεία που υποβάλλονται στον πίνακα 6.4 για να αναλύσουν τις σημαντικές ελλείψεις που εντοπίστηκαν. Τα κράτη μέλη θα πρέπει να υποβάλουν στο τετραγωνίδιο 6.5 την ανάλυση και, κατά περίπτωση, ένα σχέδιο δράσης για την αντιμετώπιση αυτών των ελλείψε